Pergilah Merantau, Tetapi Kenapa Saya Kata Jangan Lupa Balik Malaysia

Baru-baru ini saya terbaca di ruangan FB, di mana semua kongsi maklumat bagaimana untuk bekerja di luar negara. 16 pekerjaan yang membolehkan kita tinggal di luar negara.

Daripada respon, nampaknya ramai sangat yang nak berkhidmat di luar negara. Terutamanya yang muda belia.

Saya bukannya menentang dengan minat orang ramai yang nak bekerja di luar negara. Saya juga dahulunya begitu, bercita-cita bekerja di negara maju.

Masa saya kecil, saya pernah tinggal di Jepun. Ikut ayahanda tercinta untuk melanjutkan pelajarannya. Dalam hati kecil, nak balik semula ke Jepun. Nak bekerja kat negara matahari terbit tu.

Pergi Perth, ingat lagi, masa tu baru tahun kedua saya buat ijazah. Terdetik lagi dalam hati kecil ini nak bekerja di luar negara.

Yalah, matawang pun tinggi. Lumayan, siapa tak mahu?

Setelah beberapa tahun, Alhamdulillah Allah SWT bagi saya peluang, yang tidak disangka-sangka. Saya ditawarkan untuk melanjutkan pelajaran ke luar negara.

Di bumi United Kingdom, belah utara. Rasanya anda boleh agak di mana, kalau bukan di Scotland.

Saya ingin berkongsi apa yang saya rasa selepas saya dah habis belajar. Tinggal di negara asing bertahun-tahun. Bermasyarakat dan bergaul dengan orang putih.

Betullah, bila kita ke negara orang, banyak pengalaman yang ditimba. Pelbagai pengalaman yang tidak mungkin dilupakan sampai bila-bila.

Saya akui ianya memang mematangkan kita sebab kita keluar daripada ‘kepompong’ keselesaan. Tambahan lagi, pada ketika itu, saya bertahan seorang diri.

Di Jepun dulu, ada ibu bapa bersama-sama. Jadi ianya adalah pengalaman yang berbeza semasa belajar di UK.

Dan inilah yang saya rasa setelah dapat pengalaman tinggal di luar negara.

Pendapat saya, kita sangat teruja untuk bekerja di luar negara kerana kita dilihatkan keindahan di luar sana.

Ala, macam zaman kita sebelum kawin. Sebelum kahwin, kita anggap perkahwinan itu sesuatu yang sangat best, penuh dengan kebahagiaan.

Tetapi, apabila dah sudah berkahwin, kita sebenarnya memikul tanggungjawab besar. Bahagia bersulam sedih adalah perkara biasa.

Perkahwinan macam itu, kan? Ada masa kita gaduh, ada masa kita gembira. Pelbagai rintangan dan cabaran yang perlu dilalui.

Betul tak cakap saya ya, suami isteri di luar sana? Inilah lumrah alam rumahtangga.

Iyerlah, bila kita travel ke luar negara beberapa hari, kita rasa sangat best. Sangat awesome. Sangat positif semuanya.

Negara moden, cantik. Geografi gunung ganang yang menakjubkan. Perangai Mat Saleh yang mengkagumkan dan ‘menghairankan’ kita.

Sistem pengangkutan yang sangat efisyen. Keindahan alam yang sangat memukau mata. Sungai biru kehijauan. Salji yang umpama gula kapas putih.

Semua ini kita rasa semasa kita melancong terutamanya di negara-negara Barat.

Kita selalu nampak tak best bekerja di Malaysia.

Saya tak nafikan, ada beberapa aspek yang menyebabkan kita ‘down’ bekerja di Malaysia. Tetapi di Malaysia ada beberapa perkara yang lebih positif atau lagi best berbanding bekerja di luar sana.

Saya dibesarkan dalam famili yang mempunyai hubungan kekeluargaan yang rapat. Apabila tinggal di luar negara, kita akan terasa kehilangan mereka.

Memanglah ada apps di telefon atau komputer seperti Tango, Skype, Viber yang membolehkan kita berhubung satu sama lain melalui telefon atau panggilan video. Tetapi, ianya tidak sama.

Bagi saya masa bersama keluarga terutamanya ibu bapa adalah masa emas. Ibu bapa sudah tua, bila lagi kita nak berbakti kepada mereka.

Apabila ada duit lebih, saya akan bawa mereka jalan-jalan dalam negara. Luar negara, InsyaAllah ada dalam perancangan,
mulai dengan negara-negara yang dekat. Hendak ke Eropah, tetapi ongkosnya belum ada.

Seronoknya bila ada bercuti beramai-ramai bersama keluarga. Kenduri-kendara.

Pergi berkelah, mandi air terjun, makan durian dan manggis di atas tikar mengkuang. Bawa bihun goreng berserta ayam panggang.

Oh, sukanya, tak sabar nak tunggu cuti sekolah yang akan bertandang tak lama lagi.

Kalau kita baru balik dari luar negara, apa yang pertama kita cari? Makanan tempatan.

Tanyalah traveler mana pun. Sampai KLIA, kita terus cari kedai mamak. Pesan roti canai, teh tarik.

Takpun, kita ke kedai Siam. Pesan tomyam, ikan masam manis, nasi goreng kampong, sotong kangkung. Eh, yang itu ada ke di kedai Siam?

Malaysiakan syurga makanan. Makanan ada 24 jam!

Kalau di luar negara punyalah craving makanan tempatan. Tak percaya, cuba tengok Instagram kawan-kawan yang lama di luar negara kerana belajar atau bekerja.

Ada tak gambar maggi? Wajib ada. Siap dengan cili padi. Mahal woo cili padi di sana.

Ada kawan upload gambar karipap yang dibuat sendiri sebab kempunan nak makan. Ada juga yang kempunan nak makan kangkung belacan. Sanggup beli kangkung yang harganya dekat RM20. Tak percaya godeklah Instagram diorang!

Memanglah makananan Malaysia terdapat di luar negara, tetapi ongkosnya? Dan ianya bergantung tempat mana kita pergi, bukan semua tempat ada makanan kita.

Bunyi kokokan ayam kalau ada di kampung.

Mendengar azan begitu nikmat untuk saya terutamanya pada waktu Subuh. Ya Allah nikmatnya mendengar azan secara live.

Betul, sekarang tiada masalah nak dengar azan secara online. Tetapi, saya rasa lebih nikmatnya kalau mendengar azan sayup-sayup di kebeningan pagi yang sangat menyegarkan.

Nikmatnya saya rasa. Korang ada tak fefeeling macam ini?

Dulu, satu pensyarah ini pernah berpesan kepada saya tentang dull winter sebelum saya berangkat ke luar negara. Kata beliau, masa dia belajar di Oxford dulu, dia memang paling benci musim sejuk sebab ianya sangat bosan.

Saya jawab, “Oh, it’s okay Doc, I really like cool weather.”

Nah, bila dah menetap sana, ambil kau. Duduk dalam selimut ja.

Malas nak buat kerja. Kuat makan. Depres tak menentu.

Nak cerita, kawan saya seorang ni pernah mengalami depresi yang sangat teruk semasa musim sejuk. Dia mengalami kemurungan, di mana tiga hari beliau tidak makan dan tidak bercakap dengan suami dia. Si suami yang risau dengan kondisi dia, terus
bawa dia jumpa doktor.

Adakah adaptasi fisiologi badan kita memang begitu pada musim sejuk? Cuba Google.

Akan keluarlah terminologi yang dinamakan Seasonal Affective Disorder atau singkatannya SAD. Sindrom ini berlaku ketika musim sejuk kerana kita kurang menerima cahaya matahari. Apabila kurang matahari, hormon badan mengalami ‘kepeningan’.

Rupa-rupanya ada dua hormon terganggu. Hormon melatonin dan serotonin. Jangan pening baca nama dua hormon ini.

Hormon melatonin adalah hormon yang menyebabkan kita mengantuk. Bila musim sejuk, memang hormon melatonin akan meningkat disebabkan siang yang pendek dan gelap.

Satu lagi hormon serotonin yang akan menyebabkan perubahan mood. Hormon serotonin kurang ketika musim sejuk. Sebab itulah ia akan menyebabkan gangguan terhadap tidur, makan, memori dan juga seksual. Seksual juga terganggu ya tuan-tuan dan puan-puan.

Begitulah cerita ringkas tentang SAD, but don’t be sad because we are in Malaysia. Tiada winter. Alhamdulillah, syukur bekerja di Malaysia.

Untung di Malaysia, matahari sentiasa menyinari bumi. Cuaca hujan panas. Tak hujan, panas. Tak panas, hujan. Tak perlu nak sediakan baju untuk beberapa musim.

Tahukah anda semua, Mat Saleh sangatlah admire kita pakai pakaian musim panas. Mereka suka pakaian musim panas, pakaian kita hari-hari di sini. Teringat masa di UK, setiap kali ada saja matahari, memang sah Mat-mat Saleh bergelimpangan macam dugong di atas taman.

Kawan-kawan saya di sana pernah beritahu mereka cemburu pada kita yang berpakaian ringkas. Tak perlu jaket, tak perlu topi winter dan boot, sarung tangan dan pelbagai.

Nak keluar depan rumah tak perlu berbalut-balut dengan pelbagai benda. Cukup baju, seluar, tudung dan selipar boleh keluar beli barang di depan tu.

Saya masa baru menapak di UK, memang sangatlah teruja pakai jaket dan boot musim sejuk macam mak-mak Jemah yang bergambar di oversea.

Mula-mula memang best, tetapi apabila ianya dah menjadi rutin, ianya dah tak menyeronokkan.

Belum lagi cerita nak ambil wudhu’ dan mandi, Ya Allah rasa macam tak mahu keluar dari tandas.

Bagi yang selalu travel, korang tahu kan perasaan itu? Bila bangun pagi, nak keluar dari selimut, macam berperang dalam perang dunia. Haha.

Di Malaysia, walaupun panas, ada yang mandi guna pemanas masa bangun pagi. Jadi agaknya, macam mana bila di luar negara?

Di Malaysia, nak keringkan baju pun heaven. Apabila cuaca panas terik, sekerat hari semua baju dah kering.

Bau baju yang dikeringkan oleh cahaya matahari pun sangat ohsem. Pelikkan? Tapi benar, baju yang dikeringkan di bawah sinaran sang suria memberikan bau yang berbeza.

Di oversea, kena pakai dryer. Kadang-kadang habis baju rosak, sebab bila kita pakai dryer, baju akan jadi kedut seribu.

Kebanyakan orang putih memanglah mengamalkan sikap yang tidak ambil peduli atau jaga tepi kain orang. Akan tetapi, sedarkah kita dengan sifat busy body ni kita kenal satu sama lain.

Kadang-kadang memanglah Mak Jemah yang busybody ni mengharukan, menyebabkan kontroversi akan tetapi, dengan orang-orang macam inilah kita ketahui sesuatu berita?

Rasulullah S.A.W berpesan pada kita bahawa mukmin dengan mukmin yang lain itu ibarat satu badan, bila satu anggota badan sakit, umpama sakit keseluruhan badan. Jadi contoh mudahnya kalau kita luka ditangan, secara automatiknya kita letak ubat di tempat luka itu. Maknanya kita ambil berat tangan yang luka itu.

Sama juga dengan umat Islam, jika ada yang dalam kesusahan, kita dengan senang hati membantu. Itulah namanya busy body.

Orang Malaysia memang busybody, jaga tepi kain orang. Daripada sikap ini lah maksiat kita tak berleluasa, di bawah kawalan. Dengan sikap busybody, kita prihatin kepada nasib-nasib orang yang kurang baik.

Siapa suka selfie angkat tangan. Rata-rata semua angkat tangan. kan?

Di UK, kita dilihat pelik kalau suka berselfie. Pernah kawan-kawan orang putih bertany, kenapa orang Asia suka sangat selfie. Saya tak tahu nak jawab.

Kebetulan masa itu, memang saya bukannya kaki selfie, hanya ambil gambar pemandangan. Tetapi bila sudah menetap di Malaysia beberapa tahun, saya rasa seronok juga selfie. Memanjang selfie dengan kawan-kawan.

Merapatkan hubungan sesama manusia, mana taknya kena rapat-rapat semua nak bergambar 10 orang dalam satu gambar. Haha.

Rupa-rupanya ada juga budaya kita yang bertentangan dengan Mat Saleh. Contohnya, kita di Malaysia, seronok kongsi makanan yang sedap. Kita akan tawar makanan sedap itu pada kawan-kawan. Tetapi awas! Rupanya Mat Salleh tak suka macam itu. Kita
akan dipandang atas bawah.

Mungkin tak semua Mat Saleh begitu. Cuma, bila saya cerita dengan kawan-kawan, perkara yang sama berlaku pada mereka. Sedih juga sebab kita hanya nak berkongsi. Haha.

Saya senaraikan hanya beberapa sebab sahaja di sini. Tak banyak pun.

Betullah pepatah Melayu, “Hujan emas di negara orang, hujan batu di negara sendiri”. Lebih baik di negara sendiri, walaupun tiada “emas”.

Bagi saya, kita ingin ke luar negara kerana kita tidak pernah merasa bekerja atau tinggal di luar sana.

Hukum alam atau fitrah sebagai manusia, selalu ingin miliki benda yang kita tidak ada.

Perasan tak perasaan teruja tu akan hilang apabila korang dah penuhi hajat tu?

Begitu juga dengan seseorang yang berhajat nak ke luar negara. Apabila sudah sampai di sana, mula-mula mungkin seronok, tetapi
lama kelamaan kita akan rindukan negara kita sendiri.

Bila balik Malaysia, akan rasa rindu semula ke luar negara. Sebab itu saya sentiasa ada perancangan untuk melancong ke luar negara setiap tahun. Haha.

Adakah anda terfikir tak, apa akan jadi pada nasib bangsa apabila kita semua berpindah ke luar negara, dan tak mahu balik Malaysia?

Siapakah yang akan mengubah negara kita kalau bukan kita yang telah mendapat ‘keistimewaan’ daripadaNya untuk berkelana di
luar negara?

Apa yang dipelajari di luar negara haruslah kita sumbangkan kepada negara Malaysia yang tercinta.

Memang negara dan masyarakat kita masih lagi ketinggalan daripada pelbagai aspek, tetapi jikalau setiap daripada kita menyumbang secara positif, InsyaAllah kita menjadi rakyat yang dikagumi pada satu hari nanti.

Pi lah merantau, tapi jangan lupa balik Malaysia.

Dari saya, budak kampung Nibong Tebal, suka minum Milo ais depan Yawata supermarket.


‘Jangan Lupa Saya Kalau Saya Tak Ada Dalam Syurga’ – Firdaus Wong Sebak Terima Ford Ranger ‘Off-Road’

Firdaus Wong merupakan Presiden Multiracial Reverted Muslims (MRM) yang merupakan sebuah NGO yang fokus kepada perkongsiaan ajaran agama Islam dan membimbing saudara Muslim Baru. Selain itu, MRM turut banyak ‘turun padang’ untuk membantu pihak-pihak yang memerlukan bantuan.

Baru-baru ini tular perkongsiaan yang dibuat pada Facebook Page peribadi beliau apabila beliau menerima sebuah kereta 4×4 dari salah seorang followers di Instagram peribadi beliau.

“Saya sebak apabila menerima mesej sahabat ini di Instagram. Bagaimana beliau sanggup berpisah dengan kenderaan yang beliau sangat sayangi itu demi ‘pelaburannya di akhirat’

“Allahuakbar. Ford Rangers yang telah diubahsuai untuk ‘offroad’,” kata Firdaus Wong melalui hantaran di Facebook Page peribadi beliau.

Menurut Tuan Zam, dia menawarkan kereta 4×4 untuk tujuan dakwah selepas dia menatap kereta kesayangan miliknya dan merasakan tiada lagi sumbangan untuk kerja dakwah yang pernah dia lakukan.

“Tadi duduk boring seorang tenung kereta, saya rasa banyak sangat benda tuhan bagi senang. Tapi tak ada lagi kerja dakwah yang saya buat,”

“Itu kereta kesayangan saya, bila tenung balik, ini kalau mati tidak dapat apa-apa. Kalau tuan nak buat misi banjir atau masuk hutan, memang sesuai. Saya nak buat kerja-kerja dakwah macam tuan, saya tak mampu. Ini sahaja yang saya mampu.” kata Tuan Zam.

Tambah Tuan Zam lagi, kereta Ford Ranger tersebut baru sahaja dibeli setahun yang lalu di kilang Ford Thailand dan dia baru sahaja membelanjakan kira-kira RM15,000 untuk menukar suspension dan tayar baru.

Dia turut menyarankan agar Firdaus Wong datang ke sebuah kedai bengkel milik saudara muslim baru untuk membaiki kenderaan tersebut dengan harga yang berpatutan.

Bila ditanya kepada Tuan Zam bagaimana dia mahu bergerak ke sesuatu tempat selepas mewakafkan kereta miliknya, dia yakin akan ada rezeki lain untuk memiliki kereta lain pada masa akan datang.

Tuan Zam telah menyerahkan kereta 4×4 kesayangan miliknya kepada MRM pada petang hari Ahad baru ini. Lebih membuatkan Firdaus Wong berasa sebak apabila Tuan Zam meminta beliau tidak melupakan dirinya jika beliau tidak nampak Tuan Zam di syurga nanti,

“Kereta ini tidaklah cantik, tapi saya sayang betul dengan kereta ini. Kondisi terbaik yang saya buat ini. Ambilah bang, guna. Kalau nanti abang dalam syurga, tidak jumpa saya. Jangan lupa tanya, zam mana,” kata Tuan Zam.

Firdaus Wong bersyukur atas sumbangan yang diberikan oleh Tuan Zam dan beliau berjanji akan menjaga kereta itu dengan baik,

“Alhamdulilah. Hari ini beliau telah menyerahkan kenderaan kesayangannya itu kepada kami dan kini kami di MRM perlu memastikan kenderaan kesayangannya itu terus berbakti kepada masyarakat agar beliau dan kami di MRM mendapat redha dan ganjaran di akhirat kelak,”.

Kami doakan semoga urusan dakwah untuk Firdaus Wong dan Tuan Zam dipermudahkan dan dilimpahkan rezeki yang lebih banyak untuk dikongsikan bersama-sama dengan pihak yang memerlukan.

Pada awal bulan Januari, ada seorang lelaki telah menjual Nissan GTR miliknya untuk menampung kerja amal yang dilakukan oleh pasukannya. Baca cerita ini lebih lanjut melalui pautan di bawah.

Lelaki Ini Sanggup Jual Nissan GTR Miliknya Untuk Biayai Dana Kerja Amal

Kisah Seorang Mualaf Yang Melepaskan Gaji Lima Angka Demi Kerja Dakwah

Ebit Lew Hadiahkan Basikal Lipat Buat Penghantar Makanan Tiada Kenderaan Dan Lesen


Jangan Main Banjir Jika Ada Luka Untuk Elakkan Diri Dijangkiti Kencing Tikus

Saban tahun, Malaysia sering dilanda bencana banjir terutamanya di kawasan Pantai Timur seperti Kelantan, Terengganu dan Pahang. Jumlah mangsa dilihat semakin meningkat dari hari ke hari.

Kementerian Kesihatan Malaysia (KKM) menasihatkan kepada penduduk yang terlibat dengan banjir untuk tidak bermain air ketika musim banjir ini bagi mencegah penyakit-penyakit berjangkit seperti Leptospirosis (kencing tikus) dan Melioidosis melalui air tercemar.

Individu yang yang mempunyai masalah kulit mahupun luka berisiko tinggi untuk terkena penyakit berjangkit ini.

Satu kenyataan yang dikeluarkan oleh Ketua Pengarah Kesihatan Malaysia, Dr. Noor Hisham meminta orang ramai supaya sentiasa mengambil langkah-langkah penjagaan kesihatan kendiri seperti menggunakan alat pelindung diri seperti boot getah dan sarung tangan getah semasa aktiviti pembersihan.

Menurut beliau, untuk mengelakkan kejadian penyakit bawaan air dan makanan seperti keracunan makanan, kolera, tifoid, hepatitis A dan Acute Gastroenteritis (AGE), penduduk yang terjejas banjir perlu minum air yang telah dimasak dan makan makanan yang bersih.

Beliau juga turut menasihati orang ramai supaya sentiasa mengamalkan penjagaan kebersihan persekitaran bagi mengelakkan pembiakan vektor pembawa penyakit seperti tikus, nyamuk dan lain-lain.

Mereka yang mengalami sebarang gejala penyakit seperti demam, sakit perut, muntah, cirit-birit, batuk dan sebagainya digesa supaya mendapatkan rawatan segera dari pasukan perubatan di Pusat Pemindahan Banjir atau fasiliti kesihatan yang berhampiran.

Tambah beliau lagi, elakkan memakan makanan yang terdedah kepada air banjir, yang berada pada suhu bilik melebihi 4 jam atau ada perubahan rasa, bau atau tesktur makanan tersebut.

Orang ramai yang ingin mengetahui maklumat lanjut mengenai langkah-langkah pencegahan untuk mengurangkan kesan kesihatan akibat banjir, klik pautan di sini untuk maklumat tambahan.

Dikepilkan beberapa artikel berkaitan banjir yang mungkin berguna untuk anda. Klik pautan di bawah untuk bacaan lanjut.

5 Langkah Ini Boleh Kurangkan Kos ‘Repair’ Kereta Yang Ditenggelami Banjir

7 Langkah Bersihkan Barang Elektrik Selepas Banjir. Ye, Barang Anda Masih Boleh Diselamatkan

11 Tips Menghadapi Musim Banjir. Juga Ada Link Maklumat Banjir Real Time


Jangan Membeli Untuk Menjaga Hati. Kelak Parah Padahnya.

Tuan Azizul Azli Ahmad, seorang pensyarah kanan telah menaikkan status yang bakal menyentap hati sesetengah orang di Malaysia ini.

Statusnya telah menyentuh tentang realiti kehidupan hari ini.

Mungkin bagi kita ada perkara yang tidak benar atau mustahil itu berlaku, tetapi ada orang lain yang sedang melakukannya atas nama menjaga maruah diri.

Dengan keizinan beliau, kami kongsikan ini dengan anda semua. Semoga bermanfaat!

Antara faktor peningkatan kos sara hidup di Malaysia ialah:

1. Guna kancil dianggap hina oleh masyarakat sekeliling
 2. Tinggal di rumah flat atau kos rendah dianggap miskin
 3. Bawal bekal dianggap kedekut amat
 4. Handphone murah dilabel cap ayam
 5. Bercuti dalam negeri kurang seri
 6. Baju pasar malam, ada kutu
 7. Tuisyen yang mahal bagi anak cakap English
 8. Beli TV ‘flat screen’ dan tampal didinding
 9. Baju raya mesti lebih dari tiga
 10. Kereta Vios dan bukan Proton Saga
 11. Sambut hari jadi, mesti di ‘Mekdey’
 12. Ipad untuk ambik gambar sahaja.
 13. Kereta mesti tukar sebelum raya
 14. Jam tangan, biar jenama
 15. Kuih raya biar banyak, tak makan tak apa.
 16. Rumah besar, macam istana
 17 Makan kangkung, tiada tenaga…
 18. Tudung mesti jenama faredade, yang pasar malam gatal nanti
 19. Bersalin mesti hospital swasta, baru boleh updated di FB
 20. Kereta mesti ada MPV baru ada seri

Jangan peduli kata mereka, pakai aja apa yang ada. Nilai diri bukan pada harta, tapi mulia di mata PENCIPTA. Tidak setuju tak mengapa.

Buat apalah nak membeli hanya untuk menunjuk pada orang bahawa kita mampu sedangkan sebaliknya yang berlaku.

Apabila susah dan tidak berasap dapur, tiada siapa yang tahu, nak minta bantuan pula terasa malu.

Jika berbelanja tidak mengikut kemampuan diri, sudah pasti hutang juga keliling pinggang kini.

Namun, kami percaya tidak semua orang begitu kerana masih ada yang hidup sederhana dengan mendahulukan keperluan dan mengikat keinginan.

Tetapi mereka juga masih susah berikutan beberapa faktor luaran dan dalaman yang beri impak kepada kehidupan mereka.


Jangan Pandang Rendah Dengan Pakcik Ini. Bahkan Atlet Professional Pun Kecundang Dengan Kehebatannya

Seorang atlet muda MMA (Mixed Martial Art) ketawa apabila seorang pakcik tua melangkah ke dalam gelanggang untuk beradu tenaga dengan dia, tetapi atlet muda ini tergamam ketika pakcik itu turun daripada gelanggang beberapa saat kemudian.

Pakcik tua itu berhati-hati menghadapi lawannya, tetapi atlet muda itu tidak mengambil serius tentang pertandingan itu sehinggalah pakcik tua itu melepaskan tumbukan uppercut.

Apa terjadi selepas itu memang mengagumkan sampai penonton pon bersorak riang tengok aksi pakcik tu. Jom tengok video ini.


5 Perkara Biasa Dilakukan Oleh Orang Korea Tapi Pelik Bagi Kita Rakyat Malaysia

Sewaktu bercuti di Korea bersama kami, ramai yang bertanyakan kami beberapa perkara yang biasa dilakukan oleh orang Korea tetapi sebenarnya sangat sensitif di Malaysia.

Nombor 4 tu boleh buat bergaduh kalau buat kat Malaysia!

Orang Korea sangat jarang menggunakan selipar ketika keluar rumah. Boleh dikatakan budaya menggunakan selipar sangat pelik ketika di Korea.

Dulu kami selalu menggunakan selipar dan dipandang pelik oleh orang Korea. Rupa-rupanya budaya ini tidak wujud di Korea.

Pernah nampak orang Korea gunakan selipar Jepun? Orang Korea ada satu jenis selipar yang hampir 80% gunakan jenis yang sama.

Kalau perasan, stokin dijual bagaikan pisang goreng di Korea. Ada banyak gerai kecil jual stokin merata-rata tempat. Sebenarnya stokin adalah salah satu budaya di Korea.

Salah satu contoh pelik, jika kita masuk ke rumah orang lain di Korea, kita harus masuk menggunakan stokin. Jika kita tinggal menumpang di rumah tersebut, adalah sopan dan lebih baik kita menggunakan stokin sepanjang berada dirumah tersebut kerana kita bukan tuan rumah.

Menurut cikgu Korea dulu, 3 hari adalah tempoh minima untuk layak buka stokin ketika menumpang kerana dianggap sudah rapat dan seperti keluarga sendiri.

Satu lagi, orang Korea biasanya hanya akan gunakan selipar berserta stokin ketika keluar rumah. Sopan kerana kaki umpama aurat ketika gunakan selipar.

Pernah nampak pelajar sekolah di Korea? Macam artis pergi ke sekolah. Hampir semua pakai makeup termasuk LELAKI. Disebabkan itu, pasaran make up amat meluas dan dijual dengan harga mampu milik di Korea.

Kebiasaannya lelaki akan menggunakan moisturizer untuk kesihatan kulit. Dan ada yang gunakan bb cream, celak mata dan sebagainya yang kami sendiri tidak pasti.

Walaupun dianggap pelik di Malaysia dan boleh dianggap lelaki lembut jika menggunakan makeup, tetapi perkara ini adalah biasa di Korea.

Baca: 9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan

4. Berlanggar bahu ketika berjalan adalah perkara biasa

Jika kita terlanggar bahu orang lain ketika naik KTM, mungkin dia akan menjeling kita sampai kita minta maaf. Boleh dikatakan budaya orang malaysia juga adalah minta maaf jika terlanggar bahu.

Tetapi di Korea, jika anda terlanggar bahu orang lain walau sekerasnya pun, anda boleh terus jalan dan buat-buat tak tahu. sebab itu adalah perkara biasa.

Logiknya adalah kerana bilangan rakyat Korea yang terlalu padat dan ruang yang sempit menjadikan budaya ini wujud secara perlahan-lahan.

Ada suatu perkara yang kami tak suka tentang orang Korea, kebanyakkan mereka suka meludah. Mereka meludah tetapi bukan meludah yang kurang ajar. Geli tetapi kami cuba anggap perkara ini biasa disini.

Kebanyakkan yang merokok, akan meludah setiap kali merokok. Kami masih tak faham dan mencari sebab kenapa dan mengapa.

Jika anda melancong di Korea suatu hari nanti, anda pasti akan perasan dan nampak perkara-perkara yang kami nyatakan. Mungkin pelik tetapi percutian ke negara orang lain sebenarnya membuka mata kita supaya memahami budaya orang lain.

Jika anda ternampak orang Korea meludah, jangan tunjukkan muka jelik ataupun pelik, tenang dan teruskan berjalan seperti anda sudah tinggal 5 tahun di Korea.

Baca lagi: 21 Makanan Halal Yang Mesti Dicuba Bila Travel Ke Korea Selatan


Jangan Panik Bila Anda Tertinggal Kapal Terbang, Ikut 10 Langkah Ini

Anda terlepas flight? Relaks. Tarik nafas dalam-dalam. Dah tenang? Ok, mari ikut 10 langkah saya ni tapi diingatkan langkah-langkah yang dinyatakan ini adalah untuk penerbangan AirAsia di KLIA2. Saya ulang. AirAsia di KLIA2.

1. Sila berjalan patah semula ke belakang menuju entrance (pintu masuk perlepasan). Sila buat muka selamba kodok bila awak jalan berlawan arah berbanding orang lain. Mesti awak rasa disaster hidup kan? Chill lah. Toksah kalut.

2. INI PENTING. Mohon beramah dengan petugas di setiap pintu atau check point. Maksud saya, beritahu petugas awak dah terlepas flight. Dan ikut arah yang ditunjuk setiap petugas (polis bantuan/kastam/imigresen).

Jangan main redah je keluar. Kalau dah ter-redah, sudah tentu awak kena sound dengan petugas jadi sila ringankan mulut minta maaf kat abang, kakak yang cun dan kacak tu ok. Awak jangan buat muka kerek bila kena sound dengan petugas di setiap pintu, kaunter pemeriksaan. Apa pun, ingat kata kunci ni – ‘terlepas penerbangan’ (missed flight).

3. Mengah berlari tadi tak habis, ni kena sambung berjalan kaki. Ala tak jauh mana, anggaran 1 ke 2 kilometer je. Jangan banyak bunyi. Jalan je sampai ke pintu perlepasan. (Jika anda tidak check in baggage, abaikan langkah 4,5,6,7 dan teruslah maju ke langkah 8).

4. Bila dah keluar dari pintu perlepasan (depature) sila ke bahagian ketibaan (arrival) di tingkat bawah. Gunakan eskelator di belakang kedai The Loaf untuk lebih mudah. Awak akan betul-betul sampai di depan pintu balai ketibaan.

5. Bila dah masuk bahagian ketibaan, jalan terus ke depan melepasi kawasan pemeriksaan beg oleh Kastam dan kemudian ke kanan menghala tempat tuntutan bagasi No.10.

6. Kebiasaannya selepas 30 minit pesawat terbang, beg awak sudah boleh diambil di bahagian bagasi lebih saiz. Kebiasaannya. Kebiasaannya 30 minit.

7. Kalau tak ada juga beg awak? Ha ini namanya luar biasa. Tapi jangan panik, sila jumpa petugas di pejabat berhampiran. Ala. Tak ke mana pun beg awak tu. Dia cuma masih dalam perjalanan lagi tu. So, act cool and relax saja ok.

8. Bila dah dapat semula beg, sila ke kaunter perkhidmatan (service counter) untuk dapatkan penerbangan baharu. Kaunter ni sederet dengan kaunter pendaftaran masuk (check in) A hingga Z di balai perlepasan.

Sila beratur dan bersabarlah menunggu giliran. Kalau jiwa masih sedih dan tak tenteram, banyakkan la selawat, zikir atau bacalah ayat-ayat hafazan tu. Elakkan meroyan tak tentu arah.

9. Oh ye. Tiket baharu ni bukan percuma tau. Sila bayar amaun dipersetujui awak secara tunai atau kad debit atau kad kredit. Kad Tesco, Jusco, Bonuslink, Mesra Petronas dan seangkatan dengannya sama sekali tidak boleh.

10. Bila dah selesai bayaran, awak pun dah dapat itinerari penerbangan, silalah daftar masuk semula beg-beg awak dan tunggulah boarding time. Kali ni jangan buat loklaq lagi. Melainkan memang hobi awak tertinggal flight dan awak sejenis tak kesah habis duit beli tiket penerbangan baharu. Kalau tak check in baggage, buatlah perkara berfaedah sementara menunggu masa perlepasan.

Demikianlah 10 langkah perlu dilakukan selepas awak terlepas flight atau gagal berada dalam pesawat atas pelbagai faktor. Asasnya, beg awak takkan naik kapal kalau tuannya tak masuk kapal.

Pokok kelat di tepi rumah Nik,
Dah tertinggal flight jangan panik.

Yang pertama kali tertinggal penerbangan,
AmyAmirah
Sebelum 1 Muharam 1439
21 September 2017

Baca lagi: Sakit Telinga Setiap Kali Naik Kapal Terbang, Anda Mungkin Alami ‘Barotrauma’


Jangan Panik, Ini Penjelasan Kenapa Belum Tiba Masa Untuk #MalaysiaLockdown

Dengan bilangan kes yang dijangkiti COVID-19 meningkat sehingga lebih 400 kes sejak semalam, ramai dalam kalangan rakyat kita terutama mereka yang berada di media-media sosial mula membincangkan tentang lockdown untuk membendung penyebaran wabak COVID-19.

Langkah berkurung atau lockdown ini telah pun diambil di beberapa negara seperti Itali dan Sepanyol memandangkan kes-kes yang berada di negara mereka berada di tahap yang sangat tinggi dan semakin sukar untuk dikawal.

Walaupun kes di Malaysia sudah mencapai angka ratusan mangsa yang dijangkiti wabak itu, namun jika dibandingkan dengan negara-negara ini kes yang dicatatkan di negara kita masih terkawal.

Malah pihak berkuasa juga masih belum memberikan apa-apa bayangan tentang kemungkinan untuk mengadakan lockdown di negara kita.

Selepas tular poster dengan #MalaysiaLockdown yang menyeru untuk rakyat di negara ini mengambil pendekatan untuk ‘berkurung’ di media sosial, pihak berwajib seperti Kementerian Kesihatan dan Polis Diraja Malaysia tampil menafikan arahan tersebut.

Menteri Kesihatan Dr Adham Baba pada malam semalam dalam satu kenyataan di Facebook miliknya menjelaskan tiada sebarang perintah ‘lockdown’ di Malaysia akibat COVID-19.

Manakala hari ini, giliran Ketua Polis Negara Tan Sri Abdul Hamid Bador pula mengeluarkan kenyataan menafikan perkara tersebut. Malah menurut laporan Malaysiakini, pihaknya kini juga sedang mengesan individu yang menyebarkan maklumat palsu tersebut.

“Kami akan mencari siapa individu yang tidak bertanggungjawab itu yang menyebarkan maklumat palsu dan menimbulkan kegusaran awam.

“Fikirkanlah kesannya kepada orang ramai sebelum menyiarkan sesuatu maklumat kepada umum,” katanya kepada Bernama seperti dipetik Malaysiakini.

Malah, kita juga tidak seharusnya panik kerana pihak KKM melalui Dr Adham juga menjelaskan mereka kini sedang berusaha keras dan sudah pun berada dalam fasa pembendungan akhir COVID-19.

Melalui fasa ini juga, pihak mereka akan menggunakan undang-undang “di bawah perintah pengawasan dan pemerhatian Seksyen 15(1) Akta Pencegahan dan Pengawalan Penyakit Berjangkit 1988.

Ia dipercayai untuk mengesan individu-individu yang berisiko seperti mereka yang menghadiri himpunan tabligh di Sri Petaling di Kuala Lumpur.

“Kita akan ambil tindakan. Pasti. Saya nak kata perkataan menjejaki – memburu mereka,” jelas beliau.

Jika tindakan-tindakan yang akan diambil dan kenyataan yang telah dikeluarkan pihak berkuasa di negara ini masih belum meyakinkan anda kenapa belum tiba masanya untuk kita berada dalam keadaan lockdown, mungkin penjelasan berikutnya akan membantu untuk menenangkan anda.

Mufti negeri Perlis, Dr Mohd Asri Zainul Abidin pada hari ini dalam satu laporan mendedahkan Jabatan Kebajikan Islam Malaysia (JAKIM) sudah bersetuju untuk menutup masjid selama 10 hari.

Sudah pasti, jika cadangan tersebut dilaksanakan, ia akan sedikit sebanyak dapat mengurangkan risiko penularan wabak berbahaya itu dalam kalangan masyarakat di negara kita.

Tidak cukup dengan itu, bagi anda yang mempunyai anak-anak yang masih bersekolah, anda boleh menarik nafas lega kerana seperti yang anda sedia maklum, sekarang adalah musim cuti sekolah selama semnggu bermula hari ini.

Malah,bekas timbalan menteri kesihatan, Dr Lee Boon Chye turut mencadangkan agar semua institusi pembelajaran seperti universiti dan sekolah ditutup selama sebulan bagi membendung wabak itu sebelum ia menjadi lebih parah.

“Sekolah, kolej, universiti, tadika perlu ditutup selama sebulan.

“Hentikan perhimpunan selama sebulan, termasuk semua aktiviti kegiatan keagamaan, sosial, sukan,” katanya seperti dipetik Malaysiakini.

Sudah pasti cadangan beliau yang sebelum ini pernah bertugas sebagai orang kuat di KKM harus diberikan perhatian. Daripada mencadangkan lockdown beliau sebaliknya menggesa agar masyarakat mengambil pendekatan seperti social distancing yang disarankan pakar kesihatan di seluruh dunia.

Masih panik dan berasa masih ada keperluan untuk lockdown? Apa kata anda baca pula pendapat dalam kalangan netizen ini pula.

Mereka ini bukanlah mewakili mana-mana badan berkepentingan dan sudah pastinya hanya mahukan yang terbaik untuk semua pihak terutama masyarakat di negara kita.

Melalui semakan kami di laman Twitter menggunakan kata kunci ‘kesan lockdown’ berikut adalah beberapa pendapat dalam kalangan netizen berhubung isu ini yang semakin hangat diperdebatkan dalam kalangan rakyat Malaysia.

Jadi, selepas membaca penjelasan yang telah diberikan KKM, PDRM, mufti dan juga netizen sendiri, apa pula pandangan anda mengenai kemungkinan untuk mengadakan lockdown di negara kita.

Adakah ia sesuatu yang patut dilakukan atau kita seharusnya membiarkan pihak bertanggungjawab menjalankan tugas mereka dalam mengawal situasi yang berlaku di negara kita?

Bagi penulis, apa yang paling penting adalah kita tidak seharusnya panik dan mengeruhkan lagi situasi yang berlaku sekarang dengan berita-berita dan teori yang tidak sepatutnya.

Apa yang boleh kita lakukan adalah mematuhi segala larangan dan nasihat yang telah dikeluarkan oleh pihak KKM dalam memastikan penularan wabak ini terkawal. Dan kepada mereka yang berisiko dan mempunyai gejala-gejala COVID-19, dinasihatkan agar segera mendapatkan pemeriksaan di klinik-klinik berdekatan.

Baca perkongsian kami sebelum ini mengenai pandemik COVID-19 yang sedang melanda seluruh dunia ketika ini. Klik pautan di bawah untuk membaca.

Kesan COVID-19, Pakar Jangka Lebih Ramai Muflis Berbanding Maut

Wabak Merebak Terlalu Pantas, WHO Isytiharkan COVID-19 Sebagai Pandemik

Situasi Sebenar Khemah Saringan COVID-19 Di Malaysia Yang Ramai Tidak Tahu


Jangan Risau Vaksin Cukup, Kerajaan Tempah Lebih

Bagi mereka yang khuatir dengan kuantiti vaksin yang dimiliki Malaysia, kami nasihatkan jangan risau. Hal ini kerana Malaysia sudah menempah lebih daripada jumlah penduduk di Malaysia.

Erti kata lain, vaksin ini lebih pada cukup untuk menampung jumlah penduduk di Malaysia. Tidak kira muda, dewasa atau tua, vaksin ini cukup untuk anda. Ia juga meliputi seluruh rakyat Malaysia, baik yang tinggal di pendalaman mahupun di tengah bandar.

Ini berikutan daripada laporan Berita Harian semalam yang menyebut bahawa kerajaan Malaysia telah menempah vaksin COVID-19 kira-kira 108 peratus daripada jumlah penduduk.

Timbalan Menteri Sains, Teknologi dan Inovasi, Datuk Ahmad Amzad Hashim berkata bahawa orang ramai tidak perlu risau dengan bekalan vaksin. Apa yang perlu dibuat oleh rakyat Malaysia kali ini adalah dengan mendaftar di MySejahtera.

“Nasihat saya kepada seluruh rakyat Malaysia sekarang, sila mendaftar dengan aplikasi MySejahtera. Sebab program vaksin yang kita sediakan mencukupi untuk semua orang.

“Dari segi giliran, sebarang kegiatan potong barisan kita tidak benarkan, (termasuk mereka) yang tidak tergolong dalam senarai ‘frontliners’ (barisan hadapan). Kita tidak benarkan dan (perkara ini) boleh diadukan,” katanya selepas Majlis Pelancaran Aplikasi MyCar 3.0 di sini hari ini.

Dalam masa yang sama, kerajaan juga tidak merancang untuk menahan atau memaksa mana-mana individu yang enggan mengambil suntikan vaksin COVID-19, lapor Awani.

Bagi Menteri Sains, Inovasi dan Teknologi, Khairy Jamaluddin dia tidak menafikan wujud keraguan orang ramai mengenai vaksin terbabit, namun tetap yakin bahawa snowball effect akan membantu untuk meyakinkan mereka.

Bila VIP ‘berebut’ vaksin dengan kumpulan barisan hadapan, umpama lebih sudu dari kuah. Klik pautan di bawah untuk membaca.

Bila VIP ‘Berebut’ Vaksin Dengan Kumpulan Barisan Hadapan, Umpama Lebih Sudu Dari Kuah

Golongan Antivaksin Kurang Senang Dengan Syarat Terbaru Arab Saudi Ke Atas Jemaah Haji

Kajian Dapati Vaksin Pfizer Kurang Berkesan Sekiranya Anda Obes


‘Jangan Sebar Spekulasi Tunggu Cerita Sebenar’ – Respon Sharnaaz Ahmad Isu Dakwaan Tumbuk Pengawal Keselamatan

Sebelum ini, media melaporkan seorang pelakon lelaki yang berusia pertengahan 30-an telah direman tiga hari selepas disyaki menumbuk dan menendang pengawal keselamatan di sebuah kondomium di Segambut.

Menurut laporan, pelakon Sharnaaz Ahmad (suspek) telah direman selama tiga hari berhubung kes terbabit telah dibebaskan hari ini dengan jaminan pihak polis.

Sharnaaz Ahmad dalam satu kenyataan mengatakan dirinya telah memberikan kerjasama dengan pihak polis bagi menjalankan siasatan dan masih menunggu tarikh untuk dakwaan kes di mahkamah.

Tambahnya, dia mengatakan dirinya tidak bodoh untuk bertindak seperti itu dan meminta agar orang ramai tidak membuat sebarang spekulasi serta tunggu cerita sebenar daripada pihaknya.

Menurut laporan awal, kejadian berlaku apabila suspek meminta rakannya membeli minyak masak tetapi pengawal keselamatan di kondominium itu tidak membenarkan rakannya itu masuk.

Oleh itu, berlaku pertengkaran mulut di antara kawan suspek dan pengawal keselamatan sehinggalah suspek turun ke tempat kejadian dalam keadaan marah lalu menumbuk dan menendang muka, dada dan perut mangsa.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh

Gara-Gara Catut Harga Air Mineral Dan Keropok Kentang, GSC Didenda RM45,000


‘Jangan Sentuh, Saya Ada Wuduk’ – Elak Dipegang Suami, Netizen Puji Cara Fatin Afeefa Jaga Diri

Pelakon jelita, Fatin Afeefa sering menjadi perhatian ramai sejak mendirikan rumah tangga bersama pilihan hatinya iaitu usahawan muda, Aliff Awang.

Baru-baru ini, satu hantaran video yang dimuat naik oleh Aliff di TikTok tular apabila Fatin Afeefa cuba mengelak disentuh suaminya.

Sayang 😭 I nak pegang je. Bukan pukul !! Kalau you tak bagi I pegang, I nak buat apa? Takkan I nak pegang phone je huhu. Bosan tau pegang phone asyik withdraw je kerja. I nak pegang you nak rasa kemenangan ! Eh kalau korang semua ada masalah macamni, cuba TEKAN LINK KAT BIO ! Maybe bila kau berduit, isteri takmau pegang 😭 tak percaya? Kau buat dulu duit dengan aku !

Menerusi video tersebut, Aliff bertanyakan kepada Fatin dengan nada bergurau, mengapa ‘lari’ apabila Aliff mahu menyentuhnya walaupun mereka sudah pun halal berbuat demikian.

Difahamkan, Fatin tidak mahu disentuh suaminya kerana masih mempunyai air wuduk, jadi dia terpaksa berbuat begitu agar tidak terbatal wuduk.

Menjengah ke ruangan komen, rata-rata netizen memuji sikap Fatin dan memahami keadaan Fatin menjaga wuduk lebih-lebih lagi ada ‘makeup’ di muka, memang malas untuk makeup balik.

Bukan itu sahaja, netizen turut memuji tindakan ‘sweet’ suaminya yang sengaja berbuat demikian walaupun tahu isterinya masih ada wuduk.

Untuk makluman, Fatin Afeefa dan Aliff Awang telah mendirikan rumah tangga pada 30 Disember lalu dengan sekali lafaz yang bertempat di sebuah premis acara di Subang Jaya, Selangor.


Jangan Serah Negara Kepada Ekstremis Kaum Dan Agama, Titah Sultan Nazrin

“Setelah 62 tahun mencapai kemerdekaan, suara perpaduan yang menyatukan warga dan suara kesederhanaan yang merangkum warga, jangan sama sekali dibenarkan untuk dirampas oleh mana-mana pihak kerana tujuan politik sempit jangka pendek.

“Masa hadapan rakyat dan negara tidak harus diserahkan kepada kumpulan yang membawa fahaman ekstremis kaum, ekstremis agama,” titah Sultan Nazrin Muizzuddin Shah, menurut Sinar Harian.

Baginda bertitah pada majlis konvokesyen ke-48 Politeknik Ungku Omar di Ipoh hari ini.

Bertitah kepada graduan, Sultan Nazrin bertitah belia mesti menghargai perpaduan, dan menghormati kehadiran kaum lain, dan mengelakkan perkara yang boleh melukakan hati, menafikan hak mana-mana kaum, atau menjejaskan mana-mana perkara asas yang dipersetujui semasa Perlembagaan Persekutuan ditulis.

Tambah Sultan Nazrin, tanggungjawab untuk mempertahankan kedaulatan negara yang sudah merdeka ini merupakan tanggungjawab semua, bagi memastikan negara terus aman dan makmur.


Jangan Sesekali Berlawan Dengan Ninja. LOL!

Apa yang anda akan lakukan apabila seorang yang berpakaian aneh mengajak anda bertarung dengannya?

Prank ini boleh buat pesakit jantung kena serangan dahsyat.

Haa. Mencanak lari bila kena kejar. LOL!

Air yang tenang jangan disangka tiada buaya.


‘Jangan Simpan Sampah Anda’- Wanita Ini Kongsi Cara Dapatkan Wang Tunai Dengan Kitar Semula

Membuang sampah atau barang-barang yang tidak lagi digunakan ada ketikanya boleh menjadi tugas yang berat dan mungkin kurang digemari oleh semua daripada kita.

Tetapi jika sampah atau barang-barang yang tidak diperlukan ini sebenarnya berharga dan boleh memberikan wang ringgit kepada kita, sudah pastinya ia akan menjadi satu aktiviti mengujakan.

Seperti yang dikongsikan Neyra Shazeyra baru-baru ini di Twitter yang berkogsikan bagaimana beliau menjana wang ringgit selepas mengitar semula sampah yang tidak diperlukan di rumahnya.

“Tukarkan ia menjadi wang ringgit,” kongsi beliau.

Buat anda yang tertanya-tanya bagaimana beliau berjaya menukarkan sampah berkenaan kepada wang ringgit, Neyra dalam untaian berkenaan memberitahu beliau menggunakan perkhidmatan Trash4Cash.

Tambah menarik ini bukanlah kali pertama beliau mencubanya dan menjelaskan pernah menggunakan perkhidmatan sama sebelum ini.

“Terima kasih Trash4Ca$h untuk hari ini.

“Ini kali kedua dah panggil depa mai kutip sampah yang boleh dikitar semula.

Untuk menggunakan perkhidmatan kutipan sampah yang ingin dikitar semula, beliau menjelaskan orang ramai yang berminat boleh berbuat demikian dengan menggunakan aplikasi Trash4Cash.

Selepas permintaan kutipan dibuat, pihak syarikat jelasnya akan menghantar wakil yang akan menguruskan sisa yang ingin dikitar semula di kediaman masing-masing.

Beliau bagaimanapun menjelaskan untuk memudahkan proses kutipan pelanggan dinasihatkan untuk mengasingkan kertas yang dicetak dalam hitam putih dengan kertas yang telah dicetak berwarna.

Selepas selesai kesemua proses yang diperlukan, pihak Trash4Cash jelasnya akan melakukan transaksi pembarayan melalui perbankan dalam talian.

As you guys see, DONT MIX your papers! Trash4Cash bgtau asingkan black & white papers sebab yang tu lagi value more than colorful printed papers .

15 sen and 35 sen jauh beza jugak la hahahaha. pic.twitter.com/KvHkhXtK4u

— Neyra Shazeyra 🇲🇾 (@neyrashazeyra) February 3, 2021

Perkhdmatan Trash4Cash difahamkan merupakan syarikat berkait pengurusan sisa yang akan membayar sampah atau barang-barang yang tidak diperlukan anda dengan kadar dan syarat yang telah ditetapkan mereka.

Melalui semakan yang dibuat, perkhidmatan mereka tersedia di beberapa negeri seperti yang disenaraikan di laman sesawang mereka di sini.

Baca juga perkembangan semasa di media sosial yang pernah kami kongsikan sebelum ini melalui pautan di bawah.

‘Rindu Mahu Bebas Seperti Dahulu’- Gambar Nostalgia Sebelum Pandemik Ini Menggamit Memori Netizen

Pemandu Kereta Persona Muncul ‘Hero’ Selamatkan Wanita Daripada Jadi Mangsa Rempuhan Motosikal

Sentuh Isu Perkauman Dan Strim Permainan Slot, Streamer Ini Dikecam Hebat Netizen


Ahli Farmasi Berkongsi Kenapa Jangan Simpan Ubat Demam Dalam Peti Ais

Bila balik rumah nanti, cuba pergi buka peti sejuk. Periksa ada tak kita simpan ubat demam (paracetamol), ubat selsema ataupun ubat batuk dalam peti sejuk?

Terutamanya bagi yang berkeluarga atau mempunyai anak kecil pasti ada simpan sekurang-kurangnya satu botol ubat demam atau baki ubat demam yang pernah digunakan sebelum ni.

Kenapa kita simpan ubat demam dalam peti sejuk?

Ubat demam yang saya maksudkan adalah apa-apa jenis ubat yang mengandungi bahan ‘paracetamol’. Ada banyak jenis jenama ubat demam yang mengandungi paracetamol ini antaranya Panadol, Axcel Paracetamol, Fepril, Uphamol dan Kidz PCM.

Biasanya, selepas kita ambil ubat demam (cecair) daripada klinik ataupun farmasi. Bila balik rumah, kita terus simpan ubat demam dalam peti sejuk dengan anggapan pasti ia tahan lebih lama bila disimpan dalam peti sejuk seperti makanan lain.

Kemudian, selepas demam anak kita sembuh. Ubat demam tersebut masih belum habis lagi, masih ada sedikit baki. Kita pun simpan semula baki ubat demam ni di dalam peti sejuk, mana tahu nanti boleh pakai lagi jika anak demam. Kalau terus buang, rasa macam membazir pula kan?

Persoalannya berapa lama kita boleh simpan demam ini selepas dibuka? Adakah boleh disimpan hingga sampai tarikh luputnya?

Sebenarnya ubat-ubat demam dalam bentuk cecair di Malaysia telah dibotolkan atau dipack sesuai untuk sekali penggunaan untuk seorang pesakit. Sebotol ubat demam biasanya mengandungi 60ml – 100ml ubat sahaja.

Contohnya ubat demam yang mengandungi 60ml, jika diambil 5ml untuk 4 kali sehari. Ubat ini sepatutnya habis dalam masa 3 hari, dan biasanya demam juga akan sembuh dalam masa 3 hari.

Jadi ubat demam ini tidak perlu disimpan.

Jika masih ada ubat demam berbaki selepas digunakan, ubat ini masih boleh disimpan selepas dibuka untuk tempoh 1 – 2 bulan mengikut jenis ubat.

Tetapi, jika kita mahu menyimpan ubat demam untuk kegunaan masa akan datang. Sebaik-sebaiknya kita dapatkan ubat demam yang baru dan belum dibuka daripada farmasi dan simpan di tempat kering tanpa perlu disimpan dalam peti sejuk.

Apabila anak kita demam, gunakan ubat yang baru, jangan ambil baki ubat demam yang lama yang kita tidak pasti bila tarikh pertama kita buka atau gunakannya.

Ubat yang dibotolkan di kilang ubat biasanya diisi dengan udara yang bersih (clean air) ataupun nitrogen. Apabila ubat dibuka, nitrogen ataupun udara bersih akan terkeluar dan udara biasa akan masuk. Udara biasa ini mengandungi wap air, fungi dan juga bakteria.

Cecair ubat dicampurkan dengan bahan pengawet ataupun preservatives seperti methyl paraben dan propylparaben untuk mencegah pembiakan bakteria di dalamnya. Tetapi apabila kita simpan ubat yang telah dibuka di dalam peti seju, suhu peti sejuk boleh menyebabkan wap air terbentuk di dalam botol ubat melalui proses kondensasi.

Wap air yang terbentuk ini tidak mengandungi bahan pengawet dan menyebabkan bakteria atau fungi boleh membiak di dalamnya. Wap air yang banyak kemudian turun dan bercampur dengan cecair ubat di dalam botol.

Kita sangka ubat demam yang disimpan dalam peti sejuk akan tahan lebih lama sebaliknya kita mempercepatkan pertumbuhan bakteria dan merosakkannya.

Jadi, kalau nak simpan ubat demam sebagai spare di rumah. Belilah ubat demam yang baru dan simpan tanpa membukanya terlebih dahulu. Buang sahaja baki ubat demam jika anak kita dah sembuh daripada demam.

Tak perlu simpan baki ubat demam di dalam peti sejuk berbulan-bulan, bertahun hingga sampai tarikh luputnya.


Jangan Tak Sangka, Chalet Ini Hanya Di Kemensah Ulu Klang Sahaja

Cuti hujung minggu merupakan waktu yang paling sesuai sekali untuk melakukan aktiviti-aktiviti beristirehat bersama keluarga. Maklumlah, setelah 5 hari menghabiskan hampir 8 jam di pejabat dan pada waktu malamnya pula kepenatan, maka masa berkualiti bersama keluarga pada hari bekerja amatlah singkat.

Ada pelbagai aktiviti yang dapat dilakukan dengan ahli keluarga pada hujung minggu seperti makan tengah hari bersama, menonton wayang, bermain bowling dan juga menghadirkan diri ke ceramah-ceramah agama atau akademik.

Pendek kata, when there’s a way, there’s a will. Jadi, anda perlulah mencari masa untuk diluangkan bersama keluarga.

Anyway, berkelah juga merupakan salah satu aktiviti yang dapat dilakukan bersama keluarga dan dalam kumpulan yang besar. Memandangkan negara kita ini kaya dengan khazanah alam yang pelbagai, maka tidak hairanlah jika terdapat banyak air terjun dan sungai yang sesuai untuk lokasi aktiviti outdoor dan berkelah.

So, kami nak kongsikan kepada anda sebuah chalet yang ideal untuk aktiviti perkelahan. Plus point lagi, ia terletak hampir dengan rumah anda jika anda menginap di sekitar Kuala Lumpur dan Lembah Klang. Mari kami perkenalkan, Jeram Teratak Angah Chalet di Kemensah, Ulu Klang!

Selepas ini, anda tak perlulah hendak travel jauh-jauh sekiranya hendak meluangkan waktu berkualiti bersama keluarga atau sahabat-handai. Jeram Teratak Angah Chalet sedia menanti kehadiran anda di sana. Mengapa perlu membazir jika tempat yang sedia dekat ini pun dah cantik dan menenangkan.

Untuk maklumat lanjut berkenaan Jeram Teratak Angah Chalet, anda bolehlah hubungi mereka di talian 019-289 7294 atau 019-295 5710.


5 Perkara Buat Aku Lihat Dunia Pekerjaan Dari Sudut Berbeza Lepas Pindah Ke Scotland

Anak aku balik dari sekolah minggu lalu dengan muka excited. Ada career fair katanya. Ramai orang datang. Doktor, engineer, saintis.

“Beautician. Atau mountain rescuer. Thrilling!”

Meloncat aku dengar. Entah apa-apa punya kerja. Lain sangat dari mainstream. Aku tahu, sekolah di sini sangat terbuka terhadap kerjaya dan tiada double standard dalam mengadili orang. Tapi takkan lah jadi penyelamat gunung?

Anak aku cerita sungguh-sungguh dengan passion. Fuh! Aku macam tidak yakin anak aku akan jadi penyelamat gunung yang berjaya. Biar betul. Entah apa yang sekolah cucuk dalam kelas.

Pun begitu, ada benda yang terkesan yang nampak lain pada anak aku. Cara kami melihat dunia pekerjaan. Lain benar. Aku masih lagi memandang dunia pekerjaan ini seperti yang aku percaya dari dulu.

Mungkin sebab aku peminat tegar cerita Ibu Mertuaku, mejistret, lawyer dan doktor itu sudah sebati sebagai kerja yang terhormat dan terpandang tinggi. Terbina pemikiran bahawa itulah cita-cita yang mesti dicapai. Pemuzik? Low class dan masa depan kelam. Dan boleh buta macam Kasim Selamat.

Bagi anak aku pula, semua pekerjaan sama penting, dan ada sumbangan masing-masing. Sebab kita bekerja dalam sistem. Semua ada cara dan fungsi. Tahu betapa sengsara kalau tukang sampah lupa angkat sampah selama seminggu ?

Dalam kelas dipanggil posmen untuk kongsi pengalaman. Posmen je kot. Posmen itu pun berceritalah tentang kerjanya, sumbangannya. gajinya..Tapi ia diceritakan dengan penuh semangat sehingga di akhir sesi, semua pelajar mengucap terima kasih kepada pak posmen.

Aku terfikir bila aku pernah ucap terima kasih kepada posmen yang menghantar surat ke rumah aku? Aku tidak ingat.

Mungkin sistem sosial kita tidak adil. Ada kasta. Siapa tidak pandai sekolah, kerja bawahan jadinya. Siapa yang belajar pandai, masa depan cemerlang dan sesuai menjadi menantu Nyonya Mansoor seperti Doktor Ismadi. Bagi siapa ada bakat, pendamkan sahaja. Tidak ke mana.

Sebaliknya, aku lihat di sini laluan kerjaya dibentuk melalui minat. Kalau kau suka main bolasepak, kau boleh tendang bola hari-hari sampai peringkat tertinggi.

Kalau kau suka menyanyi, British Got Talent itulah tempat kau cuba. Semua itu bukan buang masa dan berakhir sebagai aktiviti ko kurikulum sahaja. It’s real. Bukan angan-angan.

Disini kau diberi peluang untuk dipandang sama rata di mata masyarakat. Patutlah Yuna duduk di US dan Nicole David berlatih di luar negara.

4. Tidak didorong dengan tekanan sekeliling

Bila kau balik beraya di kampung, semua tanya berapa keputusan SPM kau, universiti mana, atau course apa kau nak ambil. Emak bapa pula harap anak dapat kerja yang baik-baik dan jadi kebanggaan adik beradik. Dapat kerja gomen, sudah berbunga kembang hati emak di kampung.

Kawan pula bersembang kencang. Kerja kalau tidak gaji besar memang tidak geng. Apa kelas naik kereta nasional bila orang semua tengok kereta Jepun. Atau mungkin juga kalau kita bekerja tidak kelas ini, susah untuk meyakinkan bakal bapa mertua untuk menyara anaknya.

Dulu isteri perkenal aku sebagai penjaja nasi ayam je. Nasib baik mertua aku terima. Ada juga orang sudi bermenantukan aku.

Tetapi di sini, walau apa kerja kau buat asalkan halal dan betul, semua orang akan hormati.

5. Rezeki itu datang dari langit bukan dari manusia

Yang memberi rezeki tu kerja Tuhan. Bukan kerja manusia. Kita usahalah yang terdaya. Allah sudah jadikan rezeki setiap seorang itu. Adil dan saksama. Usah ragu dengan rezeki yang Allah beri.

Jadi apa pun pekerjaan kita, Allah akan beri rezeki. Tidak terkurang sedikit pun rezeki pekerja sokongan itu jika dibandingkan dengan gaji pegawai tinggi. Tuhan ada sukatannya.

Bila aku lihat, aku sekarang ni pun tidak menjadi askar atau penyelamat dunia. Jadi apa hak aku nak mengadili cita-cita murni anak aku ? Aku bukan memburukkan mana-mana pekerjaan, sekadar kita sedar kita ini hidup dalam satu sistem.

Sepandai-pandai doktor tu pun, perlukan penggali kubur lepas mati.

Catatan Kembara
Irwan Dahnil
Menantu Kesayangan
Glasgow, Scotland


‘Jangan Takut Jumpa Orang Pekak, Kami Bukan Pelik’ – Iskandar

Bagi individu normal, melihat orang kelainan upaya (OKU) melakukan rutin harian biasa seperti bekerja atau berkomunikasi saja pun mungkin sudah nampak sukar.

Namun, bagi golongan itu sendiri, kekurangan pada diri mereka langsung tidak membebankan sebaliknya menjadi titik tolak untuk mereka terus bangkit mencipta kejayaan.

Tidak lokek berkongsi mengenai kisah hidupnya membesar sebagai OKU pekak, Iskandar Mohamad Sazali, 21, berkata, dia sebenarnya dilahirkan normal seperti bayi biasa.

Bagaimanapun, ketika berusia sembilan bulan, doktor mengesahkannya pekak.

Ditanya mengenai cabaran sewaktu di bangku persekolahan, Iskandar berkata, ketika darjah satu dia bersekolah di sebuah sekolah integrasi yang mempunyai pelajar bercampur.

“Hanya saya seorang saja pelajar OKU. Segalanya sukar kerana semua pelajar lain boleh bercakap sehingga apabila diminta untuk memperkenalkan diri pun saya tak faham,” katanya.

Keadaan itu menyebabkan Iskandar tidak seronok untuk meneruskan sesi persekolahan.

Guru yang mengajar di kelasnya juga tidak dapat memberi tumpuan penuh kepada pelajar istimewa seperti Iskandar disebabkan faktor kekangan masa.

“Ayah kemudiannya menghantar saya ke rumah saudara untuk belajar membaca,” katanya.

Mengakui ayahnya yang juga Presiden Persatuan Orang Pekak Malaysia sebagai inspirasi, Iskandar berkata, dia mengimpikan untuk menjadi hebat seperti ayah.

“Ayah pernah menghantar saya menyertai program World of The Deaf Youth Section di Australia. Ia adalah program perkhemahan yang mengumpul semua remaja pekak serata dunia,” katanya.

Di situ, Iskandar terkejut melihat semua peserta OKU pekak bersikap lebih terbuka serta mampu menggunakan bahasa isyarat dengan begitu lancar dan yakin.

“Sekembalinya di Malaysia, saya berkongsi dengan rakan-rakan supaya jangan malu dan tidak boleh pasif sebaliknya perlu aktif, kuat dan berani,” katanya.

Kini, Iskandar aktif membabitkan diri bersama Persekutuan Orang Pekak Malaysia/Malaysia Federation of the Deaf (MFD) bagi membantu komuniti pekak di Malaysia.

MFD giat melaksanakan advokasi dalam usaha memberi kesedaran kepada masyarakat mengenai tanggungjawab mereka dalam komuniti OKU.

Ini termasuk mencari penyelesaian untuk mengaplikasikan teknologi bagi kemudahan komuniti pekak serta melaksanakan program Pendidikan Awal Kanak-Kanak bagi membantu kanak-kanak OKU menguasai kemahiran asas dan bahasa isyarat.

“Harapan saya kepada masyarakat di luar sana, belajarlah bahasa isyarat. Jangan takut sekiranya terserempak dengan kami kerana kami bukan orang pelik.

“Kami juga sebahagian daripada masyarakat dan jangan pernah menganggap kami lain daripada yang lain.

“Dengan adanya persefahaman dalam komunikasi, perhubungan kami dengan masyarakat sekeliling tidak lagi terbatas,” katanya.

Ramadan ini, syarikat Central Sugars Refinery Sdn Bhd (CSR) menyantuni komuniti OKU pekak menerusi program tanggungjawab sosial korporat OhKasih bersama MFD.

Rakyat Malaysia dijemput untuk menyalurkan sumbangan ikhlas kepada MFD menerusi akaun bank di bawah:

Nama Bank: United Oversea Bank (Malaysia) Bhd
Nama Akaun: Persekutuan Orang Pekak Malaysia
Nombor Akaun: 1673 02 4047
Swift Code: UOVBMYKL

Lebih menarik, CSR juga akan menggandakan nilai sumbangan jika anda memasukkan kod “CSR” pada bahagian ‘Recipient Reference’ sewaktu melakukan transaksi sumbangan.

Tonton perkongsian Iskandar menerusi video OhKasih. Sesi temu bual dalam video ini dikendalikan sepenuhnya dalam bahasa isyarat.


Jangan Tampal Kertas Perhiasan Pada Peti Sejuk Kerana Ianya Boleh Menyebabkan Kebakaran

Kadang-kadang ketika berkunjung ke rumah kenalan, pasti ada di antara kita yang pernah melihat peti sejuk yang ditampal dengan kertas hiasan untuk bagi nampak lebih cantik, bukan?

Kertas hiasan atau contact paper selalunya ditampal pada peralatan elektrik seperti peti sejuk untuk mencantikkan lagi peralatan tersebut atau untuk menyembunyikan kecacatan seperti calar.

Trend ini kelihatan seperti normal dan telah dilakukan oleh ramai orang, sama juga seperti menampal wallpaper pada dinding.

Tetapi perbuatan menampak kertas hiasan pada peralatan elektrik sebenarnya mengundang bahaya. Ini disebabkan kertas hiasan ini adalah bahan mudah terbakar.

Menerut perkongsian yang dimuat naik oleh Public Health Malaysia di Facebook, selain daripada kertas hiasan, bahan mudah terbakar lain seperti langsir, ropol, dan bunga hiasan juga perlu dielakkan daripada diletakkan berhampiran dengan dapur.

Begitu juga dengan peralatan elektrik seperti peti ais. Peti ais tidak perlu dipakaikan tudung, tidak perlu dilapik dan dibungkus dengan wallpaper.

Perbuatan membungkus peti ais dan barang elektrik akan menyebabkan haba dari barang elektrik tidak dapat dibebaskan dengan berkesan.

Selain itu, dengan menampal kertas hiasan tersebut dapat mengurangkan keberkesanan barang elektrik, meningkatkan penggunaan elektrik dan memendekkan jangka hayat barangan elektrik.

Dikepilkan beberapa artikel menarik untuk mereka yang dahagakan ilmu pengetahuan. Klik pautan di bawah untuk bacaan lanjut.

Ahli Farmasi Berkongsi Kenapa Jangan Simpan Ubat Demam Dalam Peti Ais

Tip Beli Rumah Secepat Mungkin Selepas Graduate


‘Jangan Tekan Kerajaan’ – Menteri Pengangkutan Kecewa Permintaan Pengendali e-Hailing

Sejak akhir-akhir ini, ramai pengguna perkhidmatan e-Hailing meluahkan rasa kecewa apabila tambang e-Hailing yang selama ini murah telah meningkat berkali ganda berbanding teksi bermeter.

Terbaharu, Menteri Pengangkutan Datuk Seri Dr Wee Ka Siong menyatakan Lesen pengendali e-hailing boleh dibatalkan atau digantung jika mereka melanggar jumlah surcaj yang dibenarkan yang ditetapkan pada 200% daripada tambang asas.

Tambahnya lagi, Agensi Pengangkutan Awam Darat (APAD) telah diarah menyiasat perkara itu memandangkan kadar surcaj seperti berikut telah dipersetujui pada tahun 2019 lalu.

“Mengenai tambang asas yang dipersetujui, pengendali e-hailing mengenakan caj antara 70 sen dan 90 sen bagi setiap kilometer.

“Mereka juga diberi kelonggaran untuk mengenakan surcaj mengikut peraturan, berdasarkan permintaan dan harga dinamik,” katanya sambil menambah tambang bagaimanapun tidak boleh melebihi 200% daripada tambang asas.

Datuk Seri Dr Wee juga menegaskan syarikat e-hailing tidak harus terus menekan kerajaan dengan pelbagai tuntutan dan permintaan atau Kementerian Pengangkutan (MOT) akan terpaksa mengambil tindakan dengan mengawal selia industri e-hailing.

“Jangan paksa saya, satu hari nanti saya mungkin perlu mengawal (industri e-hailing). Saya tidak mahu sampai mengganggu ekonomi gig, sebab itu kita perlu selesaikan perkara ini secara harmoni,” katanya.

Beliau mengecam pengendali e-hailing yang mendakwa kenaikan tambang e-hailing baru-baru ini disebabkan oleh skim pengeluaran RM10,000 khas Kumpulan Wang Simpanan Pekerja (KWSP) dan kekurangan pemandu, berkata alasan yang diberikan tidak masuk akal.

Tambah Datuk Seri Dr Wee lagi, beliau berasa sangat kecewa apabila dakwaan pengendali e-hailing bahawa kementerian tidak membantu industri e-hailing. Walhal, kerajaan telah telah memudahkan mereka mengambil pekerja.

Bagaimanapun, pengendali mahu kerajaan memansuhkan pelesenan kenderaan perkhidmatan penumpang (PSV) untuk pemandu e-hailing.

Beliau turut menggesa orang ramai yang dikenakan bayaran tambang empat kali ganda lebih tinggi daripada tambang biasa supaya membuat laporan rasmi, kerana kementerian tidak teragak-agak untuk mengambil tindakan sekiranya laporan itu terbukti benar.

Beliau berkata sehingga kini, sebanyak 28 syarikat e-hailing beroperasi di Lembah Klang, yang membolehkan penumpang memilih, lapor The Edge Markets.

Baca lagi beberapa artikel berkaitan e-Hailing yang pernah kami kongsikan sebelum ini.

Pemandu ‘e-Hailing’ Tanpa Lesen PSV Bakal Dikenakan Saman Dan Hukuman Penjara

Rugi RM6,500 Disebabkan Lalamove, Butik Ini Dakwa Beg Jenama LV Dibawa Lari Pemandu Penghantaran

Pelanggan Terkejut ‘Abang GrabFood’ Hantar Makanan Naik McLaren 720S


‘Jangan Tembak Ke Bulan Pula’ – Gambar Kahwin Safawi Rasid Dan Syifa Melvin Dihujani Komen Lucah

Semalam dilaporkan bahawa penyerang Johor Darul Ta’zim (JDT) dan Harimau Malaya, Safawi Rasid telah menamatkan zaman bujang bersama wanita pilihan hatinya yang juga merupakan pelakon, Syifa Melvin.

Lantaran itu, menjengah ke ruangan komen di Facebook portal online, terdapat beberapa komen yang tidak menyenangkan apabila berita perkahwinan Safawi dan Syifa dilaporkan.

Selain daripada ucapan tahniah, ada segelintir netizen yang meninggalkan komen berbaur lucah dengan memberi pesanan buat Safawi yang baru sahaja mendirikan rumah tangga.

Hal ini tidak wajar berlaku dan dilihat keterlaluan. Untuk rekod, pasangan itu dinikahkan oleh Ustaz Khairil Nizam sambil disaksikan oleh bapa Syifa sendiri iaitu Amirol Melvin Abdullah.


Jangan Terkejut Kalau Kami Katakan Aiskrim Gulung Ini Lebih Wow Daripada Aiskrim Pasu

Sejak awal tahun 2015 negara kita mula dilanda demam aiskrim pasu. Dengan bantuan sosial media sesiapa sahaja boleh membuatnya, oleh itu lebih banyak inovasi telah dilakukan untuk menarik perhatian pelanggan seperti menggunakan batu lesung, congkak, kelapa, buluh dan banyak lagi. Mungkin anda tidak pernah mendengar Aiskrim Gulung, tetapi di negara luar seperti Thailand aiskrim ini sangatlah popular dikalangan penduduk sana. Lihat bagaimana aiskrim ini dihasilkan, tengok video pun dah boleh buat air liur kami meleleh!


Jangan Terkejut Melihat Bayi Orang Putih Ini ‘Melahap’ Durian Dengan Sangat Ceria

Durian adalah Raja segala buah! Ramai rakyat Malaysia suka padanya, malah ada juga yang kurang menyukainya.

Kita sudah biasa melihat reaksi orang bukan tempatan memakan buah durian. Ada yang tidak berani mencubanya. Ada pula yang berani mencuba dan memuntahkan semula kerana berasa pelik dengan rasa durian. Tidak dinafikan pula ada yang boleh menerima keenakkan buah durian tersebut malah ada juga yang telah ‘jatuh cinta’ kepadanya seperti kebanyakkan rakyat Malaysia.

Antara mereka yang sangat suka dan jatuh cinta pada buah durian adalah bayi comel ini. Lihatlah betapa seronoknya bayi tersebut menjamah durian tersebut yang hampir keseluruhan buah durian tersebut dihabiskan oleh si comel ini! Kita orang Malaysia pun tidak berani hendak benarkan anak kita makan sebanyak itu!

Adik comel! Rakyat Malaysia tabik sama adik!

LIKE dan FOLLOW Vocket di Facebook serta Instagram


‘Jangan Tertipu Dengan Air Mata Dia’ – Individu Dakwa Uqasha Senrose Pembuli Ketika Zaman Sekolah

Baru-baru ini kita dikejutkan dengan berita Kamal Adli dipukul oleh individu tidak dikenali di Singapura dan dapat dilihat Uqasha Senrose trauma dengan apa yang berlaku.

Susulan berita tersebut, terdapat berita yang tidak enak menjadi bualan netizen apabila ada individu yang mendakwa dirinya pernah menjadi mangsa buli Uqasha sewaktu di zaman persekolahan sekitar 15 tahun lepas.

What goes around comes around. My villain origin story #TheGlory https://t.co/2vbO78caD0

Don't be fooled with her crocodile tears. This bitch used to bully me in high school. I was so depressed and suicidal until I had to move to another school to take my SPM. I won't forgive her. What goes around comes around.

Menurut pendedahan wanita itu, dia yang tidak tahan dibuli telah berpindah ke sekolah lain untuk mengambil ujian SPM dan mengalami kemurungan sehingga terdetik untuk membunuh diri.

Walaupun sudah lama berlalu tetapi kesan buli yang didakwa dilakukan oleh Uqasha itu masih terkesan sehingga sekarang. Dia juga mempersoalkan sama ada dia patut melupakan apa yang dilakukan Uqasha hanya disebabkan dia seorang artis dan tidak akan sesekali memaafkan Uqasha atas tindakannya sebelum ini.


‘Jangan Tipu Frontliners’- Gesa Dr Noor Hisham Selepas Kisah Tular Pesakit Tipu Saringan

Dengan bilangan kes yang semakin meningkat setiap hari, kegusaran dan kebimbangan masyarakat dalam mendepani COVID-19 kini boleh dikatakan berada di kemuncaknya.

Walaupun pelbagai usaha dilakukan untuk menghentikan jangkitan dan penularan wabak membunuh ini, namun ada juga pihak yang mengambil sikap tidak bertanggungjawab seperti menipu status kesihatan yang bergejala seperti demam dan batuk ketika membuat saringan.

Perkara itu dikongsikan sendiri Ketua Pengarah Kesihatan, Dr Noor Hisham Abdullah dalam satu hantaran yang dibuat di akaun Facebook-nya pada hari ini.

Perkongsian itu menceritakan bagaimana seorang pesakit yang hadir ke hospital untuk temu janji CT Scan  tidak memaklumkan mengenai gejala yang dialami sehingga menyebabkan salah seorang petugas kesihatan disahkan positif COVID-19.

“Jangan tipu frontliners, kami juga perlu dilindungi.

“Kami ada keluarga, ada rakan-rakan. Jangan aniaya frontliners,” kongsinya pada pagi ini.

Terdahulu, perkongsian yang dibuat oleh petugas berkenaan yang dikenali sebagai Nur Marini Zainal pada Rabu lalu tular di media sosial selepas beliau disahkan positif COVID-19 selepas memberikan rawatan kepada salah seorang pesakitnya.

Tambah mengecewakan, pesakit berkenaan yang hadir untuk menjalani pemeriksaan CT Scan tidak memaklumkan beliau mempunyai gejala berkait COVID-19.

“Terkejutnya kami bila melihat gambar paru-parunya di CT sama seperti paru-paru pesakit COVID-19.

“Bila ditanya semula, akhirnya dia mengaku yang dia batuk dan demam selama seminggu, tetapi berasa sedikit sihat untuk datang ke temu janji CT.
Allahu,” kongsinya di Facebook.

Pesakit berkenaan kemudiannya disahkan positif COVID-19 dua hari kemudian sekaligus menjadikan petugas kesihatan yang memberikan rawatan kepadanya sebelum ini sebagai kontak risiko rendah.

Walaupun dikategorikan sebagai kontak risiko rendah dan tidak perlu menjalani kuarantin atau swab test, namun beliau tetap berbuat demikian selepas berasa kurang senang dengan kejadian berkenaan.

“Saya mengambil keputusan untuk kuarantin sendiri walaupun tidak bergejala. Namun sempat bekerja selama dua hari di jabatan sebelum kuarantin.

“Keputusan swab mendapati saya positif, saya menangis semasa dapat tahu sebab sedih terpaksa terpisah dengan anak-anak dan suami.

“Risau terhadap keluarga dan rakan sekerja yang mungkin saya jangkiti.
Kecewa terhadap sikap pesakit saya,” kongsinya.

Perkongsian berkenaan yang mula dibuat sejak 23 Disember itu tular di media sosial dan telah mencatatkan sehingga 12,000 perkongsian sehingga artikel ini ditulis.

Baca juga perkembangan semasa COVID-19 dalam dan luar negara yang pernah kami kongsikan sebelum ini melalui pautan di bawah.

KKM Kenal Pasti Mutasi Baru COVID-19 Di Malaysia, Adakah Lebih Agresif Dari Biasa?

Vaksin COVID-19, Kerajaan Tanggung Kos RM77.35 Bagi Setiap Rakyat Malaysia

Singapura Muncul Negara Asia Pertama Terima Bekalan Vaksin COVID-19


Jangka Hayat Bateri iPhone Dilaporkan Lebih Pendek Daripada Apa Yang Diiklankan

Kumpulan advokasi pengguna baru-baru ini telah melakukan ujian ke atas beberapa telefon pintar keluaran Apple, Sony, HTC, Nokia dan Samsung. Melalui ujian tersebut, model telefon pintar iPhone didapati mempunyai hayat bateri yang lebih pendek daripada yang diiklankan.

Berdasarkan percubaan, Apple mengesahkan iPhone XR mempunyai ketahanan bateri selama 25 jam dengan kapasiti bateri 51 peratus. Walaubagaimanapun, keputusan ujian menunjukkan sebaliknya dimana model ini cuma bertahan selama 16 jam dan 32 minit untuk kapasiti bateri yang sama.

Jelas terbukti bahawa peranti iPhone mampu bertahan dalam jangka hayat yang lebih pendek berbanding beberapa peranti lain yang turut diuji.

Model keluaran Nokia, Sony dan Samsung pula didapati mampu bertahan lebih lama daripada apa yang diiklankan. Sony Xperia Z5 Compact yang turut diuji mampu bertahan selama hampir 26 jam lebih lama meskipun ianya hanya diiklankan mampu bertahan selama 17 jam sahaja.

Walaubagaimanapun, pihak Apple menegaskan bahawa mereka telah melalukan ujian yang ketat terhadap produk keluaran mereka. Dalam pada itu, pihak Apple juga berkata mereka telah menetapkan tahap maksimum untuk sistem pintar pada peranti mereka supaya dapat digunakan dengan jangka hayat bateri yang lebih lama.


Janji Mahu Belikan Kereta Hot Wheels Buat Suami, Isteri Terkejut Bila Tahu Harganya Mahal

Hobi mengumpul dan hunting kereta mainan Hot Wheels masih kekal popular di Malaysia. Mana tidaknya, tiap kali ada pembukaan cawangan Toys “R” Us, pasti ada yang tidak mahu melepaskan peluang untuk mencari model rare yang mungkin terselit di bahagian rak maianan.

Namun, ada sesetengah model yang sukar untuk dicari contohnya model Super Treasure Hunt (STH). Semalam, seorang wanita bertanyakan perihal model STH Porsche 356 Outlaw Gulf di grup Hot Wheels Trade & Sell Malaysia yang mahu dihadiahkan buat suami.

Pada mulanya, beliau beranggapan harga untuk model yang didambakan suami murah sahaja. Tetapi apabila beliau membuat kajian, harganya sangat mahal dan adakalanya naik 200% daripada harga model Hot Wheels standard iaitu RM9.90.

Beliau bertanya ahli di grup berkenaan mengapa harga kereta tersebut mahal dan ada atau tidak model tersebut dijual pada harga yang murah; RM20 misalnya.

Rata-rata ahli dalam grup tersebut memberi respons positif terhadap pertanyaan wanita tersebut. Mereka turut menerangkan mengapa model yang dimahukan si suami mahal dan tidak dijual murah.

Ada juga yang berseloroh untuk si suami ‘balas’ kembali kesanggupan isteri melayan hobi si suami dengan barang kemas sebelum tiba hari raya.

Menurutnya lagi, beliau mahu hadiahkan kereta tersebut kerana suaminya banyak memberi sokongan dan membantu dalam bisnes dalam taliannya. Ini salah satu cara beliau membalas dan menyokong kembali minat suami.

Disebabkan harganya yang mahal, beliau tetap akan usahakan untuk membeli kerana baginya, janji perlu ditepati. Semoga dipermudahkan urusan wanita ini untuk membeli model STH ini buat suaminya.

Ini pula model Hot Wheels yang cecah harga RM15,000 dijual collector tempatan. Baca lagi pada pautan di bawah.

Bukan Hanya Sekadar Hot Wheels, Model ‘Rare’ Ini Kini Bernilai RM15,000

Netizen Geleng Kepala Lihat Orang Dewasa Berebut Hot Wheels Di Toys “R” Us

Ini Adalah Kereta ‘Hot Wheels’ Paling Mahal Di Dunia


10 Pantang Larang Yang Terdapat Di Korea Utara, Termasuk Larangan Untuk Senyum

Sebagai negara yang sangat tertutup, Korea Utara juga menerapkan beberapa peraturan ketat yang cukup aneh.

Negara yang dibentuk setelah Perang Dunia II ini mempunyai penduduk sekitar 25 juta orang, dan telah diperintah oleh 3 orang lelaki dari keluarga yang sama sejak tahun 1948.

Kim Il Sung adalah pemimpin pertama Korea Utara sehingga dia meninggal pada tahun 1994. Kuasa kemudian beralih kepada Kim Jong Il dan Kim Jong Un.

Walaupun pemimpin telah berubah, tetapi terdapat beberapa peraturan aneh di Korea Utara.

Sesiapa yang tinggal di Korea Utara dan ingin bercuti ke luar negara, wajib untuk mendapatkan kebenaran daripada pihak kerajaan.

Namun sejak beberapa tahun lalu, telah ramai rakyat Korea Utara yang keluar dari negara itu secara haram untuk menuju ke kem pelarian di Korea Selatan. Biarpun kawasan sempadan di kawal ketat oleh tentera, mereka sanggup untuk keluar bagi menyelamatkan diri.

Malah ada yang cuba melarikan diri ke China, tetapi sesiapa yang ditangkap di sana dianggap sebagai “pendatang tanpa izin” dan segera dihantar pulang.

Pengawalan sempadan yang ketat di Korea Utara menyukarkan rakyatnya untuk meninggalkan negara itu. Sesiapa yang ditangkap melakukannya boleh dihantar ke kem buruh paksa atau bahkan dibunuh.

Korea Utara ‘membenarkan’ kebebasan beragama, tetapi praktiknya sangat berbeza. Malah, menyimpan kitab suci juga dilarang disana.

Sesiapa sahaja yang menganut agama Kristian akan ditangkap dan dimasukkan ke kem buruh paksa. Ideologi rasmi rakyat Korea Utara adalah Juche, berakar pada Marxisme dan nasionalisme Korea.

8 Julai ditetapkan sebagai hari berkabung untuk mengenang ayah kepada pengasas Korea Utara, Kim Il Sung, yang meninggal pada tahun 1994. Pada tarikh tersebut, rakyat Korea Utara dilarang untuk senyum atau bersuara lantang kerana dianggap tidak sopan terhadap pengasas Korea Utara. Kegiatan orang ramai juga dibatasi, termasuk pengambilan alkohol.

Tertidur semasa mesyuarat atau di majlis besar di Korea Utara boleh menyebabkan anda mempunyai masalah besar. Pada tahun 2015, Menteri Pertahanan Korea Utara dihukum kerana tidur semasa salah satu majlis yang dihadari oleh Kim Jong Un.

Ada mitos menyatakan bahawa semua lelaki mesti mempunyai potongan rambut yang sama dengan Kim Jong Un. Walaupun mitos ini tidak berjaya dibuktikan, tetapi memang wujud peruntukan khas dalam memilih gaya rambut di Korea Utara.

Pada tahun 2013 Pemimpin Tertinggi Korea Utara memberikan pilihan gaya rambut kepada penduduknya. Terdapat 15 pilihan untuk wanita dan 15 pilihan untuk lelaki.

Kerajaan Korea Utara telah memutuskan bahawa tempat tinggal setiap orang berdasarkan kelas sosial dan seseorang itu hanya boleh berpindah ke ibu kota Pyongyang jika mendapat keizinan dari kerajaan.

Setiap rumah di Korea Utara wajib mempamerkan gambar pemimpin terdahulu – Kim Il Sung dan Kim Jong Il – yang merupakan datuk dan ayah kepada Kim Jong Un.

Sekiranya berlaku kebakaran di rumah, penduduk wajib menyelamatkan gambar pemimpin terlebih dahulu, bahkan dilaporkan ia gambar itu mesti diutamakan daripada ahli keluarga sendiri.

Awal tahun ini ada laporan bahawa seorang ibu dipenjara kerana menyelamatkan anaknya terlebih dahulu dan bukannya potret pemimpin Korea Utara.

Korea Utara ada menjual surat khabar, tetapi penduduk dilarang melipatnya. Ini kerana terdapat gambar pemimpin Korea Utara yang dipaparkan di setiap halaman dan perbuatan melipat akan dianggap sebagai tidak sopan.

Kim Jong-Un dilaporkan melarang sesiapa sahaja di Korea Utara memiliki nama depan yang sama dengannya.

Kondom dilarang untuk dibuat atau dijual di Korea Utara kerana Kim Jong Un mahu kadar kelahiran menaik setiap tahun kerana ingin mewujudkan jumlah pekerja sosial yang lebih besar.

Malah, segelintir rakyat mereka tidak pernah langsung mendengar perkataan ‘kondom’.

Untuk bacaan lanjut mengenai Korea Utara, klik pautan di bawah.

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?


5 Perkara Pemilik Bisnes Wajib Tahu Tentang Cuti Umum Pertabalan Agong

Kerajaan Persekutuan mengisytiharkan tarikh 24 April 2017 sebagai hari kelepasan am tambahan bagi seluruh negara sempena pertabalan DYMM Yang DiPertuan Agong Sultan Muhammad Ke-5.

Untuk pemilik bisnes, ini perkara yang anda WAJIB tahu berkaitan cuti ini.

1. Sebagai pemilik bisnes, adakah saya wajib ambil?

Ya, semua pemilik bisnes atau majikan perlu tahu sebarang cuti yang diisytiharkan oleh Kerajaan Persekutuan WAJIB diambil oleh majikan.

Hal ini berbeza dengan cuti yang diumumkan oleh Kerajaan Negeri (sebagai contoh cuti kerana pasukan bolasepak negeri memenangi Piala Malaysia), cuti sebegini BOLEH sama ada diambil ATAU tidak diambil oleh majikan.

2. Macam mana kalau saya tidak dapat ambil cuti pada tarikh tersebut?

Sekiranya majikan tidak dapat memberi cuti pada tarikh tersebut (kerana terdapat urusan kerja yang penting serta tidak dapat dielakkan), ia perlu digantikan kepada tarikh lain dan tarikh gantian tersebut hendaklah diisytiharkan kepada pekerja dan dipersetujui oleh pekerja.

3. Apa kesan kalau majikan tak mahu berikan cuti gantian?

Sekiranya majikan tidak mengambil cuti ini dan tidak pula menggantikannya, pekerja BOLEH melaporkan kepada Pejabat Tenaga Kerja dan majikan akan dipanggil untuk disoal siasat. Sekiranya didapati bersalah, majikan boleh dikenakan hukuman mengikut peruntukan Akta.

4. Adakah cuti ini menjadi tambahan dari jumlah cuti umum yang diwajibkan?

Akta memperuntukkan pemilik bisnes atau majikan perlu memilih dan mengistiharkan minimum 11 hari cuti umum perlu diberikan kepada pekerja dalam setahun (tidak termasuk cuti rehat tahunan).

Bagi cuti kelepasan am tambahan yang seperti yang diberikan ini, ia perlu ditambah sehari (11 hari + 1 hari) dari jumlah 11 hari cuti tersebut. Jadi, jumlah keseluruhan cuti umum yang wajib diambil ialah 12 hari.

5. Sekiranya majikan mengarahkan pekerja bekerja pada hari tersebut, berapakah kadar bayaran lebih masa (OT) yang perlu dibayar?

Kadar bayaran lebih masa (OT) yang perlu dibayar adalah mengikut kadar OT bagi cuti umum.


Janna Nick Tutup Akaun Instagram Dan Twitter Selepas Didakwa Persenda Artis K-Pop

Untuk pengetahuan anda, Janna Nick dan Sharifah Sakinah pernah dihentam peminat K-Pop apabila mereka bergurau mengenai kematian ahli kumpulan SHINee iaitu Jonghyun pada tahun 2018.

Video gurauan mereka kembali tular apabila ada yang memuat naik video berkenaan ke aplikasi TikTok baru-baru ini. Lantaran itu, Janna Nick tampil menjelaskan cerita sebenar menerusi satu video panjang di Instagram dimana beliau memegang al-Quran dan bersumpah bahawa beliau tidak melakukan hal tersebut.

Akan tetapi, para peminat tidak menerima permintaan maaf Janna Nick kerana dilihat tidak ikhlas dan sempat mempromosikan filem terbaharunya dalam videonya itu. Lebih menimbulkan kemarahan netizen apabila Janna telah menghina mengaitkan Lisa BlackPink dengan nama tidak baik.

Para netizen dan peminat K-Pop turut menzahirkan rasa kurang senang akan tindakan Janna Nick. Malah, rata-rata netizen melancarkan kempen untuk ‘report’ akaun Instagram Janna Nick.

last one 😄 how can she calls herself "influencer" when she do shit like this… i thought being an influencer was supposed to teach their followers towards the good side. she's bringing a bad name to malaysia since this issue is already spread outside of Malaysia.

our mission completed 🤓#JANNANICKGOINGTOJAILPARTY pic.twitter.com/wOtBDRcDWH

— eureka ✨ (@wrdahtunsf) February 22, 2021

How the idols always be so humble, motivate their fans(in proper and good words ONLY) that's how things goes around in kpop world. We know our limits because our singer teach us like that. Even a Han apologized twice foe things he did when he's 13 years old

— faaa (@nfarahthrahh) February 22, 2021

JANNA NICK BECAUSE OF YOUUUUU ALL MY KOREAN FRIENDS ARE ANGRY WITH ME BECAUSE OF YOUR ATTITUDE , ini bukan hanya sebab si janna nick ni tiada attitude tapi dia juga mencalarkan imej islam sebab dia sudah minta maaf tho but still buat perangai oink oink #JANNANICKGOINGTOJAILPARTY

— syaiiranie (@syaiiranie) February 22, 2021

a little task while waiting for yg and sm to sue janna nick is to report these instagram and twitter acc 🤩

— Nanaa ᴱᴺ-⁷ (@loml7en_) February 21, 2021

Difahamkan, isu Janna Nick ini turut telah tersebar ke negara luar. Ketika ini, akaun Instagram Janna Nick sudah tidak boleh diakses. Apa pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Pernah Label Netizen ‘Loser’, Janna Nick Menangis Minta Maaf Dan Kesal Gaduh Dengan Netizen

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Bangga Cium Bibir Adik Angkat, Tindakan Lelaki Ini Ditegur Penceramah Bebas


‘Jantan Dayus, Boleh Go To Hell’ – Netizen Puas Tengok Puteri Sarah ‘All Out’ Marah Syukri Yahya Dalam Drama

Pergolakan rumah tangga Puteri Sarah dan Syamsul Yusof menjadi bualan ramai terutama sekali apabila Syamsul curang dan bernikah dengan Ira Kazar di Thailand.

Umum mengetahui bahawa drama lakonan Puteri Sarah iaitu Andai Itu Takdirnya telah disiarkan di kaca TV dan pada episod 7, dialog yang diungkapkan oleh Puteri Sarah ketika memarahi Syukri Yahya (Aizril) dalam drama itu meraih perhatian ramai.

terbaik puteri sarah… ada yg geram ke😁😁 #fypシ #fyp #foryoupage #AndaiituTakdirnya #andaiitutakdirnyaepisode7

Malah, dialog dan nada suara yang dilontarkan oleh Puteri Sarah seakan-akan melepaskan kemarahan yang terpendam serta dialog yang diungkapkan seolah-olah ‘kena’ dengan situasi yang dihadapinya.

Babak tersebut telah meraih perhatian ramai dan rata-rata netizen terkejut kerana kebiasaanya Puteri Sarah membawa watak yang lemah lembut. Malah, para netizen turut terkesan dengan dialog yang dilemparkan olehnya.

Bukan itu sahaja, para netizen turut berasa puas melihat dialog Puteri Sarah itu dan mengatakan mungkin ia ditujukan kepada Syamsul Yusof yang berlaku curang kepadanya.


Janushaa Jadi Wanita Malaysia Pertama Sertai Latihan Tentera Laut Amerika Syarikat

Minggu lepas, nama Amirul Afiq disebut-sebut sebagai salah seorang graduan Akademi Tentera Udara Amerika Syarikat, kini Janushaa Bala Krishnan Muthiah pula mencipta rekod apabila menjadi wanita warganegara Malaysia pertama yang menyertai latihan ketenteraan di sebuah akademi tentera yang ternama di Amerika Syarikat.

Janushaa yang kini berusia 19 tahun dipilih untuk menlanjutkan pelajaran ke Akademi Tentera Laut Amerika Syarikat (USNA) selama 4 tahun untuk menjalani program Ijazah Aeroangkasa. Beliau sebelum ini bergelar penuntut Asasi Kejuruteraan di Universiti Pertahanan Nasional Malaysia.

Difahamkan Janushaa diterima masuk dengan pangkat kadet setelah menjalani ujian dan temuduga yang bukan calang-calang orang boleh lulus ke peringkat seterusnya.

Janushaa bakal melapor diri 18 Jun ini untuk mengorak langkah demi mencapai cita-citanya sebagai seorang juruterbang pesawat tempur. Tahniah Janushaa.


Japan Airlines Bakal Tawarkan 100,000 Tiket Percuma Untuk Anda Hadiri Sukan Olimpik 2020

Sedia maklum, Olimpik akan diadakan di Tokyo, Jepun pada tahun depan. Pastinya, pelbagai acara akan dipertandingkan dan negara kita juga tidak terlepas menghantar wakil untuk bertanding.

Berikutan itu, tidak dapat dinafikan bahawa ada daripada anda yang akan ke Tokyo untuk memberikan sokongan padu kepada peserta agar dapat membangkitkan semangat para peserta.

Oleh yang demikian, Japan Airlines akan menawarkan 100,000 tiket penerbangan percuma kepada pelancong. Tiket round trip yang ditawarkan adalah untuk penerbangan domestik ke Lapangan Terbang Haneda di Tokyo, Lapangan Terbang Antarabangsa Kansai di Osaka dan juga Lapangan Terbang New Chitose di Hokkaido.

Untuk pengetahuan anda, Japan Airlines akan mula membuka permohonan tiket percuma pada bulan Februari 2020. Tiket tersebut sah digunakan pada awal bulan Julai dan akhir bulan September dimana Olimpik akan berlangsung pada 24 Julai 2020 dan berakhir pada 9 Ogos 2020.

Ini adalah satu inisiatif yang bermanfaat kepada pelancong. Adakah anda teruja dan ingin ke Jepun pada tahun hadapan?

Tahukah anda bahawa kad BigPay merupakan kad terbaik digunakan di Jepun? Klik pautan di bawah untuk ketahui lebih lanjut.

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju

Ini Kad Dengan Tukaran Wang Asing Terbaik Yang Anda Perlu Ada Sekiranya Ke Jepun


Japanese Film Festival Kembali Menyajikan Filem Terbaik Dari Jepun

Konichiwa! Japanese Film Festival (JFF) kembali untuk tahun 2016 dengan banyak filem yang awesome dari negara matahari terbit, Jepun. Memang best sebab bukan setakat filem live action sahaja yang akan ditayangkan, malah filem manga hebat dari Jepun juga akan ditayangkan. Yeah!

Selasa lalu berlangsungnya sidang media untuk Japanese Film Festival 2016. Sidang media ini dimeriahkan dengan pelakon legendary filem Jepun, Kiki Kilin. Manis sahaja Kiki hadir ke sidang media memakai kimono. Beliau hadir khas untuk mempromosikan JFF ini disamping mempromosikan filem lakonan beliau After The Storm. Saya dah tonton filem ini dan ianya sebuah filem keluarga yang hebat dan deep.

Ada 13 filem yang akan ditayangkan di JFF ini tetapi ini adalah 4 filem pilihan saya untuk ditonton. Tidak termasuk filem awesome After The Storm. Itu anda wajib tonton.

Bagi peminat manga, pasti tahu siri ini. Filem ini adalah adaptasi dari manga dengan nama yang sama, Bakuman. FIlem ini berkisahkan dua pelajar sekolah tinggi Moritaka Mashiro dan Akito Takagi yang berbakat dan selalu bersaing untuk membuat komik untuk Weekly Shonen Jump. Komik Bakuman ini telah terjual lebih 15 juta unit di Jepun dan semestinya filem ini setanding dengan komiknya.

Sebuah lagi filem animasi dalam JFF ini. Filem ini telah menang ketegori Animasi Terbaik di 39th Japan Academy Prize dan turut tercalon di peringkat antarabangsa antaranya 43rd Annie Awards dan 24th Philadelphia Film Festival. Animasi ini berkisahkan seorang budak lelaki yang bertemu seorang beast yang melatih beliau untuk bertarung. Hubngan baik mereka bakal musnah apabila dunia manusia dan beast akan menjadi kucar kacir. Nampak promising animasi ini.

Filem ini diadaptasikan dari kisah sebenar dari sebuah novel karya Michifumi Isoda, Mushi no Nihonjin. Filem ini hebat kerana filem ini berjaya memecahkan rekod filem paling banyak kutipan untuk minggu pertama ia ditayangkan. Filem komedi ini berlatar-belakangkan kurun ke-18 di mana kehidupan masyarakat ketika itu ditindas oleh raja. 9 lelaki kemudiannya bangkit untuk melawan penindasan terhadap mereka dan mungkin mengakibatkan mereka kehilangan nyawa.

Punk rocker di luar sana, ini anda kena tonton. Filem komedi ini berkisahkan seorang jejaka Punk, Eikichi yang pulang ke kampung halamannya bersama teman wanitanya. Kepulangan ke kampung halaman yang sepatutnya sekejap menjadi lama apabila si bapa yang menghidapi kanser tidak merestui hubungan mereka. Filem ini dipilih ke 18th Udine Far East Film Festival dan telah diundi tempat ketiga terbaik oleh para penonton di festival berkenaan.

JFF adalah kerjasama Japan Foundation dan Golden Screen Cinemas. Penduduk lembah Klang boleh ke GSC Midvalley, 1 Utama, Pavilion KL dan Nu Sentral untuk melihat filem-filem awesome ini. Perlu diingatkan filem-filem ini cuma ditayangkan dari 8-14 September 2016, jadi jangan lepaskan peluang untuk ke pawagam tonton filem-filem awesome ini!

Bagi siapa di luar lembah Klang, jangan takut anda masih boleh tonton filem-filem ini. JFF akan ditayangkan di GSC Gurney Plaza (15-18 September), Kuching GSC CityONE (22-25 September) dan Kota Kinabalu GSC Suria Sabah (29 September-2 October). Untuk tempahan tiket, bolehlah ke laman GSC di sini. Sayonara!


‘Jarang-Jarang Dapat Pujian Daripada Pegawai JPJ’ – Lelaki Ini Sanggup Cari ‘Roadblock’ Untuk Cuba MyJPJ

Pengumuman pemansuhan penggunaan sticker roadtax pada minggu lalu tidak dibenarkan sehingga orang ramai tidak menunggu masa lama untuk mencabut pelekat itu dan digantikan dengan aplikasi MyJPJ.

Lebih ‘next-level‘ lagi apabila ada individu yang sanggup keluar memandu dan mencari roadblock semata-mata untuk mencuba pelaksanaan fasa pertama digitalisasi itu.

Dalam video yang dimuat naik oleh pengguna TikTok @namasayahaziq_, kedengaran anggota JPJ tertawa kecil apabila melihat sudah tiada roadtax pada cerminnya.

lepas buang roadtax di cermin,kita ronda cari roadblock..nak jadi cerita,jumpa roadblock JPJ..bukan selalu JPJ nk puji nih..🤣🤣🤣#jpjmalaysia #roadtaxmati #fypシ #kembanghidung

♬ original sound – Ajiq Caster – Ajiq Caster

Kemudian pegawai JPJ itu memujinya kerana menyahut aspirasi Kementerian Pengangkutan dalam pelaksanaan digitalisasi sticker roadtax.

Rata-rata netizen terhibur melihat kesanggupannya mencari roadblock untuk mencuba sendiri pengalaman baharu itu.

Pada minggu lalu Menteri Pengangkutan telah mengumumkan bahawa negara Malaysia tidak lagi mewajibkan penggunaan sticker roadtax dan lesen fizikal bagi pemilik kenderaan persendirian.

Beliau turut berkongsi pencerahan bagi 6 persoalan bagi inisiatif digital terbaharu itu yang sering ditanya oleh orang ramai.

Aplikasi MyJPJ boleh didapatkan untuk melalui App Store, Android dan Huawei App Gallery. Tetapi anda perlulah mengemaskini butiran pemandu dan kenderaan di laman web https://public.jpj.gov.my/ terlebih dahulu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Jarang Nampak Di Atas Jalan, Kereta Unik Berbentuk Kapsul Ini Undang Perhatian Orang Ramai

Malaysia mempunyai ramai pemilik kenderaan yang jarang dilihat. Setiap kali mereka menaiki ‘kenderaan unik’ tersebut, pasti akan menarik perhatian ramai.

Baru-baru ini seorang pengguna TikTok @princessaida91 berkongsi satu video di mana dia terserempak dengan seorang lelaki menaiki kenderaan berbentuk kapsul warna merah yang baru selesai mengisi minyak di BHP Tol Gombak.

Sekilas pandang, apa yang menarik mengenai kereta itu, ia mempunyai dua tempat duduk, tayar belakang yang tidak kelihatan, ekzos di bahagian sisi dan langsung tidak mempunyai bumbung serta pintu kiri kanannya.

A post shared by VOCKET Car Club (@vocketcarclub)

Dengan reka bentuk sebegitu rupa, sememangnya menarik perhatian ramai bagi sesiapa yang terjumpa kereta tersebut di atas jalan raya. Lebih-lebih lagi apabila pemandu dan penumpang kereta tersebut perlu ‘memanjat’ apabila mahu masuk-keluar kenderaan tersebut.

Untuk makluman semua, model kereta yang ditemui oleh @princessaida91 itu dikenali sebagai Morgan 3 Wheeler yang dibuat dari Malvern, United Kingdom. Syarikat tersebut merupakan ‘family business‘ yang diasaskan oleh pada tahun 1910 oleh Henry Frederick Stanley Morgan.

Model kereta berbentuk kapsul ini mula diperkenalkan kepada dunia semasa acara pameran automotif berprestif ‘Geneva Motor Show’ berlangsung pada tahun 2011. Dari hari pelancaran sehinggalah tahun 2021, pihak syarikat mendakwa telah menerima kira-kira 850 tempahan dari seluruh dunia.

Sepanjang tempoh produksi, Morgan Motor Company telah memperkenalkan dua jenis varian iaitu Morgan 3 Wheeler Euro 3 dan Morgan 3 Wheeler Euro 4. Kedua-duanya mempunyai spesifikasi yang lebih kurang sama — menggunakan enjin S&S 1998cc V twin, kotak gear Mazda 5-Speed, boleh memecut 0-100km/j dalam enam ke tujuh saat dan boleh mencapai kelajuan penuh 185km/j.

Terdapat beberapa lagi pemilik dari Malaysia yang memiliki Morgan 3 Wheeler dan ‘pengumpul tegar’ model kereta ini yang cukup dikenali ramai ialah DYMM Sultan Ibrahim Sultan Iskandar, iaitu Sultan Johor yang pernah memandunya semasa ‘Kembara Mahkota Johor’ edisi ke-20.

Setelah hampir sebelas tahun berada di pasaran, Morgan Motor Company memperkenalkan model penggantinya Morgan The Super 3 yang baru dilancarkan pada akhir Februari lalu.

Sementara itu anda boleh baca reaksi orang ramai selepas menonton video dikongsikan oleh @princessaida91 yang bertuah dapat melihat Morgan 3 Wheeler secara berhadapan.

Bukan senang hendak nampak kereta roda-3 berbentuk kapsul yang berharga kira-kira £30,000 (RM165,905) ini berada di atas jalan raya.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi artikel-artikel berkaitan kereta unik dan eksotik yang dimiliki oleh orang Malaysia melalui pautan di bawah.

Gambar Kereta ‘Rare’ Raih Perhatian TPJ, Ini Model Ford GT Terawal Sampai Di Malaysia

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta


Jared Leto Akan Kembali Pegang Watak ‘Joker’

Dalam satu perkembangan baharu untuk DC Extended Universe, Warner Bros mengumumkan pelakon Jared Leto akan kembali memegang watak Joker untuk satu filem spin-off watak berkenaan.

Watak beliau akan diambil terus dari filem Suicide Squad dan turut akan membantu dalam filem spin-off Harley Quinn lakonan Margot Robbie. Projek baharu untuk Joker ini dijangkat dapat membantu Warner Bros untuk mengembangkan lagi siri Suicide Squad.

Filem stand-alone Joker ini masih tidak mempunyai pengarah dan penulis. Tidak dapat dipastikan juga sama adatimeline filem ini akan mengambil tempat selepas atau sebelum filem Suicide Squad.

Agak pelik kerana Warner Bros sudah bersetuju untuk satu filem Joker arahan Todd Phillips (pengarah siri Hangover, War Dogs) sebelum pengumuman ini dan filem Joker arahan Todd ini juga akan diteruskan. Tidak pasti kenapa Warner Bros. mahu buat dua filem Joker yang berbeza dan pelakonnya juga berbeza. Apa yang Warner Bros. sebenarnya?

Ianya satu peluang yang baik untuk Jared Leto membuktikan keupayaan sebenar beliau sebagai Joker. Watak beliau sebenarnya sangat kecil dalam Suicide Squad dan semoga dalam filem ini kita dapat lihat Joker versi Jared Leto dengan lebih jelas.


Jared Leto Dilaporkan Cuba Menghalang Pengeluaran Filem Joker Lakonan Joaquin Phoenix

Sejak mula filem Joker ditayangkan baru-baru ini, Jared Leto selaku pelakon yang pernah memegang waktu tersebut melalui filem Suicide Squad seakan tidak senang duduk dengan kemeriahan filem lakonan Jorquin Phoenix ini.

Bermula dengan isu pemecatan beliau sebagai Joker dalam filem Suicide Squad 2 yang bakal ditayangkan 2021 ini, seterusnya kegagalan untuk mendapatkan filem solo sebagai Joker beliau kemudiannya meluahkan kekecewaan terhadap lakonan Joaquin Phoenix.

Difahamkan isu yang membelenggu Jared Leto ini disebabkan Warner Bros tidak lagi berminat dengan khidmat beliau sebagai Joker. Keupayaan beliau sebagai Joker melalui filem Suicide Squad juga dilihat tidak menonjol sekaligus beliau mahu membuktikannya melalui filem solo Joker namun situasi yang berbeza berlaku.

Selain itu, Jared Leto juga dikatakan sedang berusaha keras bersama ejen sejak beberapa bulan lalu bagi menggagalkan misi Warner Bros mengeluarkan filem melibatkan Joker.

Selain filem Suicide Squad 2, Joker juga sah tidak terlibat dalam filem Birds Of Prey menampilkan Harley Quinn. Anda boleh tonton filem ini dengan klik pautan di bawah.

Tonton Trailer Pertama Birds of Prey Menampilkan Harley Quinn

Jared Leto Dilaporkan Kecewa Dengan Filem Joker Lakonan Joaquin Pheonix

Jared Leto ‘Dipecat’ Daripada Bawa Watak Joker Untuk Suicide Squad 2


Jared Leto Dilaporkan Kecewa Dengan Filem Joker Lakonan Joaquin Pheonix

Walaupun filem Joker arahan Todd Phillips sedang box office di pawagam, tidak semua yang gembira dengan kejayaan itu.

Individu yang tidak gembira itu adalah pelakon yang juga pernah membawa watak Joker sebelum ini, Jared Leto. Menurut laporan The Hollywood Reporter, Jared berasa ‘kecewa dan disisihkan’ apabila Warner Bros. memberi lampu hijau untuk sebuah lagi filem solo Joker.

Awalnya, Warner Bros. merancang untuk mengambil pengarah ternama Martin Scorsese untuk filem solo Joker yang bakal dilakonkan oleh Jared Leto. Filem berkenaan turut akan mengisahkan kisah hidup Joker dan bagaimana bermula kisah cinta antara Joker dan Harley Quinn sebelum Suicide Squad.

We ranked all of them➡https://t.co/Q2aUuqlfq5 pic.twitter.com/CXxtc8mUn5

Namun, projek berkenaan ‘tergantung’ dan Warner Bros. meluluskan pula filem Joker baharu dengan Todd Phillips sebagai pengarah dan Joaquin Pheonix sebagai teraju utama. Kekecewaan itu berasas kerana Jared sebelum ini pernah mengeluarkan kenyataan bahawa lakonan beliau dalam Suicide Squad telah banyak dipotong dan menyebabkan watak beliau gagal menyinar dalam filem tersebut.

Filem Joker versi Martin Scorsese merupakan peluang terbaik untuk Jared Leto mengembalikan kepercayaan ramai bahawa beliau mampu untuk membawa watak Joker. Tetapi nampaknya peluang itu tidak akan berkunjung tiba.

Jika anda pernah menonton filem lakonan Jared Leto sebelum ini, anda pasti tahu keupayaan Jared untuk membawa watak yang dipegangnya. Mungkin nasib tidak menyebelahi beliau untuk watak ‘berhantu’ ini.

Jared Leto juga telah ‘dipecat’ daripada terus membawa watak Joker untuk filem reboot Suicide Squad dan sah tidak terlibat dalam filem Birds Of Prey menampilkan Harley Quinn. Anda boleh bacanya di sini.


5 Perkara Jangan Buat Kepada Pelanggan

Peniaga online atau peniaga kedai usah buat ini kepada pelanggan ya.

Bila mereka mesej dan kata “Mahalnya produk ni”, beritahu mereka, “Tak apa, saya berikan pakej yang lebih rendah harganya ya Puan”.

Jawab, “Puan fikir dahulu dan beritahu saya ya bila mahukannya ya. Saya bantu.”

“Dengan kebenaran Tuhan, jika Puan gunakan dapat bantu …… (beritahu nilai). Saya kongsikan mesej pelanggan dengan Puan ya.”

Puan Dira Zaffrina pandai mengendalikan pelanggan. Orang akan cepat rasa selesa dengan beliau.

Mereka (pelanggan) bukan tak ada duit. Mereka mahu tahu nilai dan berbaloi atau tidak untuk mereka pindahkan duit yang sekarang ada dalam bank akaun mereka kepada bank akaun kita.

Usah kecil hati atau geram geram – move on jika tidak tahan.

Ada pelanggan suka bertanya, “Apa freegift?”

Macam beli komputer atau laptop dapat 13 barang pencuci dan segala mala berus dan kain – kita happy bila dapat je – balik rumah tak pakai pun.

Masukkan dalam harga (kira betul-betul) untuk yang minta freegift.

Pelanggan yang tak minta freegift, boleh tanggung belanja kos penghantaran.

Kalau ada pelanggan yang nak diskaun, nak freegift, nak itu free, ini free – kalau di online balas icon smiley sambil jawab, “Hihi saya suka dapat beri pada Puan namun ini sudah harga istimewa, Puan.”

Kalau depan depan, senyum dan beritahu, “Ala Puan dah banyak kurang harga ni.”

Yang ajar saya ini ialah Tuan Mohd Syafie – pemilik rangkaian butik D’yana.

Berulang kali dia beritahu sambil senyum.

“Harganya sudah rendah dan kualiti kain bukan yang rendah kualitinya. Percayalah ia kain yang akan anda berpuas hati.”

Jangan tarik muka. Walaupun anda jawab di depan handphone je. Orang boleh rasa.

Beritahu barang tiba 2 ke 3 hari bekerja tapi terus bungkus hari ini supaya dia dapat esok.

Kecepatan (speed of service) mampu memujuk rasa.

Kenapa orang suka kedai mamak? Antaranya ialah kerana servis mereka cepat.

Macam Restoren Tam Nasi Ayam, kita baru duduk dah sampai nasi ayam ha gitu.

Pelanggan tanya, “Boleh beri penghantaran percuma?”. Kita pun update di Facebook, “Pos Laju tu tak percuma pun.”

Baru je pelanggan ‘cucuk’, “Kedai sana tu murah.”

Dah terus update, “Pergilah kedai sana $%&@*÷/#.”

Mana tahu pelanggan tu terbaca FB kita, dia tak suka dan rasa tak selesa.

Mana tahu pelanggan baru atau tak pernah jadi pelanggan kita terbaca, dia rasa takut nak berurusniaga. Mana tahu keluar pula printscreen komunikasi kita haha.

Allah pun suka ke tak ya kalau kita update begitu.

(Mungkin sesuai atau mungkin tidak dengan bisnes kalian ya.)

“Boleh saya bantu Puan untuk mendapatkan produk yang sesuai dengan Puan?”

Gantikan tak payah kepada tak perlu. Contohnya dalam ayat di atas.

Gantikan mahal atau murah kepada harga rendah/ istimewa/ eksklusif.

Ini kena tengok contoh di bahagian awal penulisan ini seperti di atas. Buat homework sikit.

Gantikan beli kepada pesanan atau dapatkan.

“Puan mahu buat pesanan sekarang?”
“Puan mahu dapatkan promosi ini?”

Berikan no akaun untuk pelanggan bank-in dengan selesa.

Ayatnya ialah, “Saya berikan no akaun Maybank untuk mudahkan Puan buat transfer bagi pesanan Puan ya. Nombornya ialah 5647*********.”

Ayat di atas panjang sangat? Nak berjaya kena banyak usaha.

Paling utama, minta dari Tuhan untuk bantu kita menerima rezeki dengan tabah.

Pelanggan yang mesra, transaksi yang mudah dan cabaran yang dapat dikendalikan.

Dan kalau kita sebagai pelanggan pun, usahlah dibuli peniaga itu. Mereka pun sedang berusaha (seperti kita) mungkin untuk membayar kelas untuk anak mengaji, kan.